
Lider di fraccion Marlon Sneek 

Exigencia di CAFT fa basa riba FEM di Gabinele Wever Croes 


BOU di ningun cir- 
cunstancia e minister 
di finansa por ta so- 
prendi cu e conseho 
ricibi for di CAFT cu 
gabinete Wever Croes 
prome cu fin di 2018 
tin cu reduci gasto di 
personal cu 14 miyon, 
lo por ta un sorpresa pa 
e minister di finansa. 
Lider di fraccion di 
AVP Marlon Sneek a 
mustra cu CAFT tin 
algun luna caba ta 
cantando mesun can- 
cion, mandando me- 
sun mensahe pa e min- 
ister y su gobierno, cu 
gastonan di personal 
a sigui subi for di mo- 
mento cu e gobierno 
aki ta tuma mando. 

Tur esaki segun sr 
Sneek, despues cu e 
gobierno aki ta prim- 
inti pueblo y CAFT di 
lo reduci gasto di per- 
sonal, dor di haci dife- 
rente maniobra pero 
cual hechonan a keda 


na promesa so y gabi- 
nete Wever Croes no a 
cumpli cu loke el a pri- 
minti pueblo y tambe 
CAFT. 

minister di finansa y 
prome minister a pensa 
cu nan lo por a manip- 
ula CAFT mescos cu 
nan ta hasi cu e pieblo, 
aki nan a dal nan dede 
duro, pa loke ta pueb- 
lo ta den un proximo 
eleccion nan lo haya e 
reaccion, pero den caso 
di e comision di super- 
vision financiero, esaki 
ta otro storia. 

Pa scucha minister di 
finansa bisa cu ainda 
su nota di maneho fi- 
nanciero no a keda 
concretisa despues di 
mas di ocho luna, ta 
confirma e falta di vi- 
sion, e falta di capacid- 
ad y e falta di seriedad 
di e actual gobierno. 
Loke tampoco ta yuda 
gobierno su causa ta 


caminda un prome 
minister ta declara na 
prensa cu su persona 
no ta na altura di kico 
su minister di finansa 
ta haciendo y kico el 
a logra caba, awor ta 
e mesun minister di 
finansa ta bin declara 
cu nan no tin nada cla 
ainda. 

Prome minister a sig- 
ura pueblo cu e lo 
goberna cu 7 minister 
cu segun su expresion 
den campaña, lo yuda 
su gobierno scapa 50 
miyon y esaki no a sos- 
ode y mesun cos cu e lo 
a corta den gastonan di 
biahamento mientras 
cu e tin un gabinete 
cu a bay rond mundo 
caba sin logra algo con- 
creto pa bienestar di 
nos pueblo. 

Ta mas cu claro cu 
CAFT ta exigi gobier- 
no pa reduci gasto di 
personal cu 14 miyon 


prome cu fin di 2018 
mirando cu gabinete 
Wever Croes a aumen- 
ta BBO y BAZV na 6% 
pa atende cu debe di 
gobierno pero cu awor 
tambe ta parce cu esaki 
no tabata e caso pero 
cu e placa aki lo bay pa 
financia maneho di e 
gobierno aki. 

Algo cu AVP a bin ta se- 
ñalando pa algun tem- 
po caba pero cu awor 
ta wordo confirma pa 
CAFT ya cu entre otro 
e comision di supervi- 
sion tin duda den e 
intencion di gobierno 
pa pone un suma di 
17 miyon cu a haya pa 
e plan di crisis social, 
awor kier bay hinca 
esaki den un fondo ya 
cu no a logra cu ningun 
meta stipula. 

E crisis cu tanto prome 
minister como minis- 
ter di finansa tur ora 
ta papia di dje, awor a 


wordo converti den un 
caos crisis ya cu na luga 
cu na e alturanan aki 
despues di un aña den 
gobernacion, minister 
di finansa ta confirma 
cu e situacion ta for 
di control y nan no sa 
kico pa haci pa cumpli 
cu e exigencia di CAFT 
pa reduci gasto di per- 
sonal cu 14 miyon flo- 
rin. 

Straño ta e hecho cu 
prome minister a de- 
clara siman pasa na 
prensa, cu ya caba su 
minister di finansa a 
logra di reduci e gasto 
aki cu 4 miyon pero 
CAFT ta bin dilanti y 
ta conta un otro sto- 
ria, dunando e impre- 
sion fuerta cu prome 
minister un biaha 
mas no ta sincero cu 
pueblo,Parlamentario 
Marlon Sneek a de- 
clara. 

Dia di Mucha a bira un dia di expresion bunita pero sin contenido 


Ayera riba celebracion di Dia di Mucha por a scucha can- 
tidad di expresion di lidernan den comunidad, expresando 
cosnan bunita, mustrando mas tanto riba e importancia pa 
nos muchanan lanta den un ambiente positivo, riba impor- 
tancia di educacion pa tur mucha y proteccion di e criaturan- 
an inocente aki. 

Sinembargo mainta tempran na un radio emisora den su pro- 
grama di pueblo na palabra, nos por a scucha expresion di 
un persona masculino di edad halto, mustrando riba un di 
e fayonan grandi cu nos tin den nos comunidad y mientras 
cu el a menciona su experiencia cu un caso cu e mes conoce 
di cerca, su expresion ta algo hopi serio y cu ta sosode den 
demasiado cas di famia relaciona cu cuido adecuado di nos 
muchanan. 

E cabayero aki a mustra cu e tin un bisiña cu no tin atencion 
pa loke ta bienestar di nan yiunan, mustrando cu tin varios 
dia cu ta su persona ta interveni bisando e muchanan den 
oranan laat di anochi, pa nan bay paden y bay prepara pa 
nan bay drumi. 

Un scenario cu nos ta reconoce den hopi cas aki na Aruba, 
esta cu muchanan chikito ta wordo permiti pa keda te den 
oranan laat di anochi lanta, muchanan cu mester lanta main- 
ta bay scol y muchanan cu ta cana descuida den nan propio 
cas. 

Muchanan chikito tin un cierto cantidad di ora cu nan mes- 
ter ta riba cama drumi no solamente pa nan salud y discip- 
lina pero cu nan ta haya e atencion debido di nan mayor- y 
famianan cu mester percura pa esald. 

Tin cantidad di evento publico cu nos por mira durante di 
henter aña caminda den oranan cu muchanan mester ta den 
nan cama sosegando pa e siguiente dia di scol, ta hunto cu 
nan mayornan na eventonan cu no ta dirigi riba muchanan. 
E por ta eventonan social, eventonan deportivo y hasta 
eventonan musical caminda ta tuma nota di presencia di 
muchanan menor di edad cu ta den e eventonan aki hunto 
cu mayornan of famianan, sin cu esunnan responabel pa e 
criaturanana aki, ta consciente cu esaki no ta un bon desar- 
oyo cu e muchanan aki tin cu pasa aden. 

Ora cu nos papia di derechonan di mucha y loke hopi lider 
den comunidad a haci ayera relaciona cu celebracion di Dia 
di Mucha, esaki ta encera un bon cuido, bon proteccion y 
sigur bon alimentacion y bon descanso mirando nan edad. 
Sinembargo tin hopi señal di cosnan cu no ta bayendo bon, 
di muchanan cu ta comiendo demasiado cuminda cu no ta 
apropia pa nan salud, un grupo grandi cu no tin e privile- 
gio di un bon alimentacion debi na situacion financiero di e 
famia. 

Muchanan merece miho, nan merece atencion mucho mas 


extenso y apropia di nan famianan y pa menciona algun pun- 
to, nos por mira den direccion di mucha y hobennan cu ta 
practica un deporte, caminda ta tristo pa señala cu organ- 
isacionnan deportivo a ser converti den un tipo di creche pa 
demasiado mayornan. 

Nan ta wordo baha na tereno di deporte y ta wordo busca al- 
gun ora despues sin cu mayornan ta presta atencion na loke 
nan yiu ta haciendo of sin nan tin progreso den e deporta cu 
nan a ta practicando, mientras cu deporta ta un parti esen- 
cial pa formacion di nos muchanan, mescos cu nan atenden- 
cia na scol. 

Ta un berdad hopi tristo ora cu tuma nota cu tin demasiado 
mayor no ta interesa di atende un anochi di informacion cu 
scolnan di nan yiu ta organisa un of dos bes den e aña escolar 
y tambe tin demasiado mayor cu no ta mustra interes pa bay 
scol y pone nan mes na altura con nan yiu ta bayendo na scol 
pero si kier actua ora cu na final di e aña escolar, e yiu bin cas 
c’un rapport onvoldoende. 

Awendia un yiu ta wordo regala un Ipad for di tempran, den 
hopi caso no pa nan desaroya nan mes y yuda nan den nan 
estudio pero mayoria di mayornan cu ta cumpra un Ipad of 
celular pa nan yiunan, no ta na altura kico nan yiu ta haci cu 
esaki, l<dco nan ta mira of kico nan por saca pa nan bienestar 
di e aparatonan aki. 

Un di e problemanan mas serio cu tin cu wordo atendi ta 
alimentacion di nos muchanan, ya cu tin demasiado mucha 
cu ta wordo baha na scol sin algo na stoma, sin un alimenta- 
cion apropia pa cubri e oranan largo cu nan tin cu keda scol, 
algo cu ta tuma luga no solamente aki na Aruba pero rond 
mundo. 

E situacion social y financiero pa hopi famia no ta esun ad- 
ecuado, no ta esun cu ta sirbi interes di e yiunan pero ta un 
aspecto cu masha poco ta bira un discusion directo pa mira 
kico por wordo haci cu esaki. 

Presencia di menornan di edad na eventonan publico cu ta 
dura te den oranan laat di anochi, tambe a bira mucho mas 
frecuente cu antes y un di e fayonan mas grandi cu nos tin 
den comunidad, ta e falta di control, e falta di supervision pa 
mira si enberdad un menor di edad por atende un evento cu 
e no tin mag di atende. 

Aruba tin su ley di enseñansa obligatorio cu na su comienso 
scolnan tabata avisa mayornan pa mira di con nan yiu no ta 
na scol pero esald tambe a desminui y den poco caso esaki 
ta wordo haci, en parti pa motibo cu mayornan mes no ta 
interesa den bienestar di nan yiunan. 

Dia di Mucha a pasa bay expresionnan bunita a wordo haci, 
deseonan a wordo discuti pero e parti di accion directo y 
efectivo, simplemente no ta existi, algo di lamenta profun- 
damente. 

SMAC tambe a dicidi di participa na boycot contra Lotto pa 
Deporte. Contrario n’e añanan anterior, e aña al<d, SMAC a 
dicidi pa no organisa ningun actividad di Carnaval den Aruba 
Entertainment Center. Si SMAC tambe ta cuminsa na boico- 
tia, lo nifica cu despues di e aña aki, Carnaval lo bay down- 
hill. Esaki ta loke cu SMAC kier? 

+ -I--1--I--1- + + + + + -I--1--I--1- + + + + -I--I--I- 
Poder di compra a baha?. Nos a papia cu varios ciudadano 
sin importa rasa, color di cuero, religion, color politico y/of 
nan posicion social den nos comunidad. Realmente tur esnan 
cu nos a combersa cu nan ta comparti e mesun opinion. Esta 
cu; ‘Aruba a bira caro”. 

++++++++++++++++++ 

Durante e combersacion nan sosteni individualmente Chi- 
cote a logra haya un bista di loke e sentimentonan ta den nos 
pais. Esaki realmente no ta nada positivo na fabor di Gabi- 
nete Wever Croes, cual opinion publico ta acusa di t’e autor 
di e subida drastico di e costo di bida cu ta casi impagabel 
p’esnan di media clase. 

+++++++++++++++++++++ 

P.e. ta ser bisa cu un mama soltera cu apenas 1 yiu, kende 
a splica di ta huur un studio apartment chikito di apenas 
1 camber cu su baño, ta paga mensualmente un averahe di 
1050 florin. Esaki ta encera huur como tambe e servicio di 
WEB cu Elmar. Ainda e tin cu paga pa scol di su yiu, cum- 
inda y transporte diario como tambe mester lucha pa cumpra 
cuminda pa nan dos por come. Segun e dama aki cu su gas- 
tonan mensual ta di un pormedio di 2.325 florin mensual, 
pero cu su entrada pa luna ta un minimum loan. 

Ta danki na famianan cu ta yudando e cu e por lucha tur luna 
pa e no cay den debe. Esaki ta djis un storia di 1 solo caso di 
e milesnan cu ta existi aun pio cu esald ald na Aruba. 
++++++++++++++++++ 

Mientras cu sindicalistanan ta keto y/of otronan cu a bay 
ter beschikldng di Gobierno actual cobrando nan salario plus 
25% y tambe telefon cu auto toelage tur fin di luna. P’esey 
mes cu nos a combersa “off the record” cu algun miembro di 
4 diferente sindicato ald na Aruba, pa puntra nan si nan sa 
kico ta pasando den hogar di esnan mas vulnerabel di nos 
comunidad. 

Segun reaccion particularmente di 1 sindicalista, tabata cu 
e ta purbando di haya demas sindicatonan hunto pa obliga 
Gobierno pa bay sinta na mesa cu nan. 

Motibo ta cu cada dia cu pasa ta uno mas critico p’e pais 
aki, pasobra cu mientras ta aumentando costo di bida drasti- 
camente, eventualmente lo no bay tin placa den circulacion 
mas, treciendo cune cu economia ta trance, haciendo e prob- 
lema mas grandi di loke cu e ta n’e momentonan aki. 
++++++++++++++++++++++++ 

Loke cu Ghicote no por keda sin bisa ta, cu tin varios sindi- 
cato cu a cuminsa mobilisa nan hendenan caba. Lamentabel 
ta cu sindicatonan cu antes tabata hopi activo, awendia ta 
mustra cu nan a bay den un winterslaap profundo. Un cos ta 


sigur, mayoria sindicato ta haci manera ta nan ta sinta riba 
stul di Gobierno, ta nan ta dicta kico tin cu tuma lugar. 
+++++++++++++++++++ 

Un Parlamentario su compania di siguridad pa un evento di 
Gobierno no ta cay bou di belangenverstrengeling? Como 
Minister bo no a duna preferencia na un miembro di Parla- 
mento su compania kende ta sostene Gobierno pa haci dicho 
evento? 

Tabatin un proceso di destaho p’asina haci comosifuera taba- 
tin un proceso? Parlamentario Alan Howel en cuestion kisas 
a uza su poder pa presiona Gobierno pa uza su compania den 
e evento al<d? Tur esald di banda di Gobierno y e Parlamen- 
tario no ta cay bou di machtsmisbruik den nos codigo penal? 
Na Corsou e mesun tipo di cosnan aki a pone miembronan 
di Parlamento den situacionnan hopi penoso y hasta a wordo 
persigui legalmente. Ta na Aruba so e cosnan aki por pasa 
bou di nanishi di Ministerio Publico. Pero for di awor Cam- 
ber di Integridad por duna su opinion tambe si esald por of 
no 

++++++++++++++++++++ 
Parlamentario Alan Howell (POR) ta haci su mes un payaso. 
E1 a denuncia cu e no sa dicon algun Polis a haya suspen- 
sion. Pero siendo POR tin Minister di Husticia, den persona 
di Andin Bildcer, anto dicon e no ta haci uzo di su derecho, 
dor di haci pregunta directo n’e mandatario y asina haya sa. 
Y no mester hunga pa populista, alegando cu e no sa, y cu 
esnan cu keda suspendi tampoco a ser informa paldco nan ta 
suspendi. A otro perro con ese hueso. 

++++++++++++++++++++ 

Pakico a dorna Caya Betico Croes asina bunita, y tog no tin 
ningun clase di trafico den oranan di anochi. Masha poco 
alma ta ser mira den Caya Betico Croes, unda tur vitrina ta 
sera. Malgastamento di placa pa yuda ken? 

+++++++++++++++++ 

Segun declaracion di Minister Chris Romero, e Gobierno mi- 
noritario ald tin asina hopi GROES den Gocolishi (Eveline 
Wever Croes, Rudy Croes, Glenbert Croes, Ricardo Croes, 
Lalo Croes, Joally Croes, Gisette Croes, Tico Croes etc., etc., 
cu hunto cu alcohol el a bruha y duna Xander su faam nobo 
cu ta CROES. 

++++++++++++++++++++ 

Ta for di hopi dia caba Chicote por a tuma nota di un guerra 
interno entre MEP y POR of esaki por ta un strategia pa haci 
of luci cu pluma di otro. Parlamentario di POR a sali grita un 
mentira tocante un departamento cu ta regarda partido MEP 
pa pinta e Minister Glenbert Groes malo ya cu partido POR 
tin un parlamentaria cu ta bay haci 10 aña ta keinta banki y 
ta loco pa bira Minister. 

Mescos cu di banda di MEP nan tin un Parlamentario cu ta 
bruha tera den Husticia pa laga e Minister di POR mustra 
malo pa e por bira Minister di Husticia. 

E accionnan al<d ta birando mas interesante segun e dianan 
ta bay pasando. 

+++++++++++++++++ 

Locual a hala atencion di Ghicote e siman cu a caba ey ta e 
asunto di OPPA caminda cu a hala un reunion pa expresa 
nan disgusto. Chicote su sanger mesora a herbe cla pa bay 
den accion pa e causa, pero ora cu Chicote a pone atencion 
na esnan cu ta sinta na mesa como dirigente Chicote su cur- 
pa a fria frieu frieu ya cu tur ta e muchanan manda di nos 
Promer Minister. E hendenan aki mester stop di tuma hende 
grandi haci kens. 

Corfe Comun a dicidi: 

Companici di Corsou tin cu paga 
Winstbelasting di sucursal na Aruba 


UN compania na Corsou cu ta huur ekipo di oficina y ta 
brinda servicio digital na su sucursal na Aruba tin cu paga 
belasting riba e ganashi cu e sucursal na Aruba haci. 

E compania madre ta brinda servicio ne compania na Aruba 
pero no ta cobra interes riba loke e sucursal debe e compania 
madre na Corsou loke no ta corecto. 

E sucursal na Aruba ta haci uzo di servicio y asistencia tec- 
nico dje compania doño na Corsou pero no ta paga pa esaki. 
Obviamente dje forma aki e sucursal na Aruba tin un ben- 
taha fiscal. 

Ora Inspector di Belasting a cobra e sucursal na Aruba belas- 
ting riba e ganashi cu nan a haci na 2008, esey tabata riba 
un ganashi di 1.8 miyon florin. Cu otro palabra, un suma 
interesante pa bay guera cune. 

Naturalmente e sucursal na Aruba a apela e decision y a bay 
corte pasobra si nan mester paga belasting mes, ta riba por lo 
menos 20 miyon florin di ganashi di 2007 bin ariba. 

Pa regla e compania na Aruba mester a cobra interes riba 


placa ku nan tin riba caya pa servicio cu nan a presta pero 
esey no a sosode. 

Unabes cu Inspector a fiha su bista riba e sucursal na Aruba 
ela cobra nan 8% di interes riba e ganashi. 

Basicamente por bisa cu e demanda dje Inspector tabata ra- 
sonabel y flexibel pa loke ta interes riba e porcion di ganashi. 
Den su decision hues a tene na cuenta cu Inspector di Belast- 
ing dado momento tabata laat den su reaccion riba e apela- 
cion pero como cu e caso ta andando cinco aña caba, hues a 
cera e capitulo y no a condena e compania na Aruba pa paga 
mas belasting. 

Por cierto cu e negoshi ta cana manera trein pasobra den dos 
aña nan a gana 12.7 miyon florin y tabata responsabel pa 
mas cu 35 porshento di benta dje compania na Corsou. 
Hues finalmente a pasa machete y a tuma decision indicando 
cu apelacion dje sucursal na Aruba no tin base apesar cu ta 
Inspector mester a dicidi esey pero hues a dicidi pa haci esey 
pa Inspector. Cu otro palabra: Ontvanger por a cobra balente 
suma di Winstbelasting. 



SERLIMAR 


MILI€USTRAAT 


• 18NOV^18 NACOLEGIOFEUP E B. TROMP, NOOR D 

• 24NOV'18 NA CENRO Dl BARIO PLAYA PABOU ORANJESTAD 


• 25NOV'18 NA DON ELIAS MANSUR BAa PARK, DAKOTA ORANJESTAD 


• 02 pEC '18 NA EX LUCKY STORE, SAN NICOIAS 

• 08DEC'18 NA CENTRO DEPORTIVO BETICO CROES, ST. CRUZ 

• 09DEC '18 NA CENTRO DEPORTIVO ROOI AFO, PARADERA 

• 16DEC'18 NA VELD UNIVERSAL POS CHIQUITO, SAVANETA > 


ORARIO LO TA Dl 7'OR Dl MAINTA TE CU 2'OR Dl MERDIA! 


C V 

^^INSPECTOR Str 

Arubo tin tur ingrediente pa haya un epidemia di dengue, Zika of Chikunguya 

Un den cada 5 cas controla tin un criadero 



DURANTE un 

conferencia di prensa 
di Salud Publico, ta- 
bata presente repre- 
sentantenan di Gele 
Koorts Muskieten 
Bestrijding pa papia 
riba e tema di criade- 
ro y e peligro cu esaki 
ta nifica pa salud di 
pueblo. Aruba taba- 
tin suerte pasobra e 
aña’ki tin masha poco 
caso di dengue rapor- 
ta, pero esaki ta pa 
suerte. Nan datonan 
ta mustra cu di cada 5 
cas controla, uno tin 
criadeor. 

Den e conferencia 
e representante di 
GlkMB Luis Chong 
a cuminsa pa bisa cu 
nan ta haci un apela- 
cion na comunidad 
pa ta consciente e 
peligro cu un y tur ta 
coriendo aworaki cu e 
gran cantidad di san- 
gura cu tin. P’esey ta 
masha importante pa 
na cada cas, controla 
y deshaci di artefac- 
tonan cu tin rond den 
cura, cu por contene 
awa, cu por forma 
criadero di sangura. 
Esald debi cu ultimo 
tempo tabatin basta 


yobida toch. 

Tambe el a trece di- 
lanti cu nos mes hen- 
denan, e comunidad, 
ta causa criadero door 
di laga sushi of cual- 
kier otro artefacto cu 
ta contene awa den 
hemchi, den bari, tai- 
ranan cu tin benta 
rond di nos cas, bald- 
nan di mata, cu awa ta 
keda para aden. “Tur 
esakinan ta nos mes 


ta pone nan rond di 
nos cura, rond di nos 
barionan, cu ta forma 
hunto cu e awacero 
claro, e criaderonan. 

Tin un mito cu awa 
ta yobe, cu tin hopi 
yerba y p’esey tin san- 
gura. E mito no ta asi- 
na. Yerbe no ta trece 
sangura. Sanguranan 
ta bin door cu nan ta 
haya un luga pa crece 
y esakinan ta den e 
pochinan di awa cu 
tin, e barinan di awa, 
of e taira cu nos tin 
benta patras di cas.” 

E hefe interino di 
GIGMB a bisa cu a 
tuma nota cu casi no 


tin nada di transmis- 
ion di Dengue, Zika 
of Chinkungunya e 
aña aki. Tabata tin tild 
suerte den e ultimo si- 
mannan aki, aunke cu 
tabata tin un caso iso- 
la registra. Pero e situ- 
acion ta cu 20% di e 
casnan cu ta controla, 
tin criadero di Aedes 
Aegypti. Esaki ta dos 
di cada 10 cas. Un di 
cada cinco cas. “Ima- 
gina cu den e bario 
tin un criadero di san- 
gura. Ta un potencial 
grandi di peliger pa un 
brote of un epidemia 
aki na Aruba. Sarcas- 
ticamente bisa, Aruba 
ta cla pa un epidemia. 
Nos tin e vectornan 
bulando rond. Si nos 
tin mala suerte cu un 
hende bin di afo, por 
ta cu un Dengue di un 
tipo cu hopi tempo 
nos no tin na Aruba, 
por ta tipo 2, por oca- 
siona un brote grandi, 
un epidemia hasta 
riba nos isla,” Chong 
a comenta. 

Hopi biaha GMKB ta 
haya yamada di mo- 
lester di e ciudada- 
nonan y GIGVIB ta 
atende cu e casonan 
aki. Pero ora cu bay ta 
ripara cu e personan- 
an mes cu a yama, ora 
cu controla nan cura, 
tin criadero. Hopi bi- 
aha ta pensa cu ta e 
bisiña tin e hemchi- 
nan di awa. P’esey e 
suplica ta bay pa un y 


tur den e comunidad 
aki sali p’afo un rato, 
djis controla den cura, 
dos minuut, y “bo ta 
wak unda e awanan 
aki ta para. Elimina e 
criaderonan aki. 

E problemanan mas 
grandi cu tin awor 
aki, ta e hemchinan 
di awa, barinan di 
awa, cu personanan ta 
coge awa den dje. Tai- 
ranan ta un problema 
cu ta surgiendo masha 
grandi mes na Aruba. 
Tur caminda ta hay- 
ando taira. Hendenan 
ta warda taira den 
nan cura, por si acaso 
por uza nan bek. Si bo 
kier uza e tirenan aki 
bek, wardanan bao 
di dak, unda cu awa 
no por yega cerca di 
nan.” 

Coy hunganan cu 
muchanan ta laga den 
cura, tambe por forma 
criadero. Tin biaha ta 
haya wea den cura 
benta, lona cu tambe 
por forma criadero. 
Tin persona ta tapa 
santo cu nan tin den 
cura cu lona y esaki ta 
forma plasnan chikito 
di awa riba dje y cual 
tambe ta un forma di 
criadero di sangura. 
P’esey ta bin un supli- 
ca na nos comunidad 
pa por fabor, yuda 
GKMB den e tempo- 
rada aki cu e criadero- 
nan cu tin rond di nos 
cas. 

Prome Minister Evelyn Wever-Croes: 

Apesar di e relenan grandi a legra baha 
gasle di Minislerie Asunlenan General 


PROME Minister 
Evelyn Wever-Croes 
a indica cu mientras 
Gabinete Wever-Croes 
a encontra hopi reto 
na comienso di gober- 
nacion, a logra baha 
gasto den su Ministerio 
di Asuntonan General 
incluyendo tur departa- 
mento di Gobierno cu 
ta resorta bou di dje. 

Un di e retonan di mas 
grandi ta e problematica 
di ‘overtolligheidspoel’ 
cu tin un gasto di mas di 
5 miyon florin. Prome 
Minister ta trahando 
riba e reto aki y ta per- 
cura pa pronto yega na 
soluciona e problema 
aki di berdad. E man- 
datario principal di nos 
pais a enfatisa cu Gobi- 
erno no por sigui carga 
esaki mas. Gobierno lo 
percura pa yuda tur es- 
nan cu ta den ‘overtol- 
ligheidspoel’ haya un 
trabou pero si esaki no 
logra, lamentablemente 
nan no por keda mas 
den servicio di Gobi- 
erno. 

Arubahuis tambe ta un 
reto grandi pa Ministe- 
rio di Asuntonan Gen- 
eral. Arubahuis como 
nos representacion na 
Den Haag Hulanda, su 
ediflcio no a haya e de- 
bido atencion pa hopi 
aña. E estado fisico di e 
edificio ta den hopi mal 
estado. Hopi proposi- 
cion a wordo discuti en- 
tre otro si mester muda 
pa un otro edificio of no. 
Pero, mirando e condi- 
cion financiero dificil di 
nos pais, esey no ta po- 
sibel. Sinembargo, e ed- 
ificio di Arubahuis mes- 
ter wordo renoba. Esaki 
ta un gasto cu Gobierno 
no a conta cu ne, pero 
si mester a inclui esaki 


den e presupuesto di 
2019. 

Huurnan di e diferente 
edificionan di MEA ta 
un otro reto grandi mi- 
rando cu e modelo cu 
gobierno anterior taba- 
ta tin na bista, a fraca- 
sa. Gobierno anterior a 
pretende cu e MEA nan 
lo trece suficiente placa 
di huur aden, pa cubri 
e gastonan astronimico 
di huur. Sinembargo 
falta di vision y falta di 
determinacion a pone 
cu e meta aki tambe a 
fracasa y awor ta e gobi- 
erno actual mester mira 
pa soluciona. 

Door di a baha gastonan 
total, Gabinete Wever- 
Croes por a inclui e 
presupuesto necesario 
pa e Bureau Integriteit 
y Centro di Innovacion 
cuanan ta dos departa- 
mento nobo di Gobier- 
no cu tambe ta un gasto 
extra. 

Gabinete Wever-Croes 
a logra baha gasto entre 
otro di BUVO. BUVO a 
muda for di un edificio 
na Barcadera cu tawata 
paga huur pa un edifi- 
cio mas adecua na Ea- 
goen cu ta pertenece na 
Gobierno porlo tanto 
no ta paga huur. Tra- 
hadornan di BUVO ta 
hopi contento no sola- 
mente di a muda pa un 
edificio mas adecua pa 
nan trabou sino nan ta 
sinti e sosten cu nan ta 
hayando di Gobierno 
despues di hopi aña. 

Gobierno a baha gasto 
tambe debi cu den e 
Ministerio di Asun- 
tonan General a cumin- 
sa cu un proyecto piloto 
pa bay na e sistema di 


presupuesta basa riba 0 
(cero), ‘Zero Base Bud- 
geting’. Aki ta cuminsa 
na cero pa wak cua ta e 
gastonan cu realmente 
ta necesario, cua ta e 
ekipo necesario pa cum- 
pra of lease ect. Esald a 
resulta den spaarmento 
pa loke ta trata algun 
departamento, entre 
otro Directie Buiten- 
landse Betrekkingen 
(DBB). 

Un otro caminda cu a 
baha gasto, aunke tawa- 
ta un proceso automati- 
co y no di Gobierno 


riba su mes, tawata na 
GENSO. Debi na e gas- 
tonan relaciona cu elec- 
cion electoral na 2017, 
na 2018 CENSO tawa- 
ta tin hopi menos gasto, 
algo cu a yuda Gobier- 
no tambe. 

Eoke cu tambe a yuda 
baha gasto di Min- 
isterio di Asuntonan 
General, segun Prome 
Minister ta e “crisis 
paraatheid fonds”. Es- 
ald ta un fondo cu a 
wordo institui un biaha 
den presupuesto e aña 


aki. E placa tey ainda y 
lo keda disponibel pa si 
den cuadro di crisis algo 
pasa na Aruba, esaki lo 
por wordo atendi me- 
sora. Pero no tabata tin 
necesidad di bolbe pre- 
supueste. 

Gabinete Wever-Croes, 
apesar di tur reto cu a 
encontra, ta bahando 
gasto den gobernacion, 
cuminsando den Min- 
isterio di Asuntonan 
General di Prome Min- 
ister y mescos a haci 
den tur Ministerio. 







CRYSTMlSEdPOKT 


Thursday November 22nd, 2018 

Starting at 8:30PM until 1 1 PM 

WIN YOUR SHARE OF W 

h $2,700^^ 

IN FREE PLAY AT 

^Crystal and Seaport Casino 

It accumulate 1 0 Base-points to be able to participate 
starting on Monday November 19*'’ 

Receive Ix virtual ticket for every 10 Base-points. 
Must be carded in at any slot machine 
before each drawing to be eligible to win. 


Three winners will be announced every 30 minutes 

Minister di Finonza riba conseho di CAFT 

No por sinla riba stoel di Minister 
ni bin choca Aruba awo 


AUNICE cu comentario Colegio Supervision Financiero 
Aruba (CAFT) lo haci publico nan comentario riba presu- 
puesto te otro siman, Minister di Finanza den e conferencia 
di Prensa di Gobierno a elabora riba e tema aki. 

CAFT den un documento fecha 8 di november a duna su 
opinion riba e cambionan cu a wordo haci den presupuesto 
y cu a keda refleha den e Presupuesto Supletorio 2018. Den 
esaki ta wordo bisa cu Aruba mester baha gasto di personal cu 
otro 14.2 miyon florin y esaki mester sosode di awo pa 31 di 
december. Tambe nan a critica cu a pone e fondo di Crisis So- 
ciaal apart y ta di opinion cu tur e entradanan extra cu Aruba 
a haya mester a wordo uza pa paga debe. 

Gobierno di Aruba, Minister Xiomara Ruiz Maduro a bisa, 
no ta di acuerdo cu e pensamento di CAFT. E miembronan 
di CAFT ta di opinion cu door di pone e placa pa e fondo di 
Crisis Social den un post apart ta haci cu maneho di esald 
ta bira intransparente y ta mustra como entradanan extra 
cu Gobierno a haya. Aruba a haci esaki pa por atende cu e 
fondonan al<d pa su destinacion di un miho manera. Tambe 
a bisa nan cu ta Hulanda mes a dicidi cu e fondonan cu a 
resta di FDA ta wordo poni den un fondo special pa e Plan 
Maneho di Crisis Social. “Hulanda tambe ta di acuerdo cu e 
miho manera pa maneha esaki ta door di hink’e den un fondo 
apart. Pues nos no ta di acuerdo cu e pensamento di CAFT. 
Bo ta mira cu CAFT mes ta indica cu nos a mantene nos mes 
na e norma di 3% di e deficit, y esey ta e palabracion cu tin. 
Awo pa motibo cu nos ta den combersacion cu Hulanda pa 
e protocol cu mester cera, pa cual Hulanda a pidi un plan di 
con ta bay baha gastonan di personal, CAFT ta bisa cu mester 


baha e gastonan aki cu 14.2 miyon florin mas.” Riba esaki e 
mandatario a bisa cu ta irealistico pa manda hende cas den 
luna di december. A bisa CAFT esald tambe. “Ora cu CAFT 
a bisa esaki, el a sinta den stoel di Minister di Finanza, e ta 
sinta den stoel di esnan cu tin cu maneha Aruba. Esey no ta e 
idea pa e trabou cu a pone pa CAET haci.” 

E colegio mester compronde, segun e mandatario, cu Gobierno 
di Aruba ta den deliberacion cu Hulanda riba un Protocol den 
cual gastonan di personal ta un punto, y cual no ta cla ainda. 
P’esey e ta bisa, CAET no por yega na tipo di conclusionnan 
manera cu e tin poni den su conseho di dia 8 di november. 
A bisa tambe cu e punto di salida di Aruba ta e Memorando 
Financiero Economico, den cual ta para cu tur aña Aruba den 
forma structural ta cumpli pa baha gasto cu 3%. A baha caba 
6 miyon den gasto di personal y p’esey ta irealistico pa bisa cu 
mester bah’e cu 14.2 miyon florin prome cu december. “Bo 
no por kere cu pa largo tempo bo ta laga cos bay for di man, y 
aworaki bo kier bin choca hende. E cos ald no ta traha asina,” 
e mandatario a bisa refiriendo na e opinion di CAET. 

Pa loke ta e entradanan extra cu CAFT tambe tabatin su co- 
mentario riba dje, el a bisa lo siguiente. AE mandatario ta 
haya cu e ponencia cu mester a uza e entradanan extra pa 
paga debe, pasobra lo tin un palabracion riba esaki, no ta na 
su luga. “Esey por ora cu bo no tin deficit. Awor pa 2018 tin 
un deficit di 147 miyon y locual bini mester tapa e buraco. 
Ora cu tin surplus tur entrada extra ta bay pa defende. Esald 
ta forma parti di e negociacion cu Hulanda, cu ta mas halto 
cu e posicion di CAFT. “CAFT no por pretende di bin indica 
e punto al<d tambe.” 


Gobernador a reconoce allelanan 


ARIBA diamars Gobernador 
di Aruba a ricibi e landadonan 
di Cross for Hope: Davy Bisslik 
, Gwendolin Kock, Stephan Thi- 
jsen, Romar Arendsz y Deaxo 
Croes na e cas ceremonial di 
Gobernador. E cinco atletanan 
aki dia 11 di november a lanta for 
di costa di Paraguana (Venezuela) 
pa Aruba. E reto al<d cu a haya e 
nomber di Crossing for Hope 
tabatin como meta pa recauda 
fondo pa Koningin Wilhelmina 
Eonds Aruba (KWE). Segun por 
a compronde e suma recauda a 
surpasa 100 mil florin. Pa gradici 
nan, Gobernador Alfonso Boek- 
houdt a haci entrega na cada un 
Moneda di Gobernador, como 
reconocimento pa nan prestacion 
excelente. 

Gobierno no o cumpli cu polabracion haci 

Awor mester reduci presupuesto 2018 cu 26 miyon 


ALGUN luna atras tanto Conseho di Minister di Reino 
como CAFT a duna aprobacion pa presupuesto 2018 di 
pais Aruba, bou condicion cu lo mester a corta un suma 
cuantioso e aña aki ainda den gasto di personal. Ademas lo 
mester a bin un cuadro financiero nobo y yega na palabra- 
cionnan nobo cu Hulanda pa loke ta trata e normanan. 
E conseho di CAFT riba presupuesto supletorio 2018 ta 
bisa enfaticamente cu Gobierno no a cumpli cu e palabra- 
cionnan haci. “Gastonan di personal a sigui subi enbes di 
baha manera cu a wordo palabra cu Hulanda y entradanan 
incidental ta wordo uza pa financia mas gasto,” Parlamen- 
tario Sr. Richard Arends, miembro di fraccion di AVP a 
declara. 

“Nos a bin ta alerta e desaroyo aki durante e ultimo lunan- 
an y fraccion di AVP di manera constructivo a presenta un 
nota unda ta indica e aumentonan di gasto na aña 2018 
compara cu realisacion di 2017,” Sr. Richard Arends a de- 
clara. “Den su conseho CAFT ta confirma cu e gobierno a 
gasta casi 100 miyon mas cu aña 2017.” 

Gobierno a presenta 7 punto cu lo a conduci na reduccion 
di gastonan di personal pa aña 2018. E plan aki a consisti 
di e.o. mantene un vacature stop; lo no renoba contractnan 
cu ta finalisa; lo elimina e aumento automatico di peri- 
odiek; lo reduci overtime; lo stimula VUT; lo elimina over- 
tolligheidsoel. “Nos a remarka e tempo ey cu e 7 puntonan 
aki no ta suficiente pa logra reduci e gasto di personal de- 


sea” , Sr. Arends a splika a base di su experiencia. “Awor 
nos ta wak cu e gastonan di personal a subi enbes di baha.” 

E parlamentario semper tabata hopi critico riba di e cuadro 
financiero presenta door di Gobierno. “Te dia di awe no tin 
un acuerdo riba e normanan nobo,” e la bisa y a indica cu 
e ‘crisisheffing’ nunca tabata destina nunca pa reduccion 
di deficit ni di debe, sino pa financia maneho nobo riba 
lomba di ciudadanonan y empresanan. “Awor despues cu 
a presenta e FEM, Gobierno kier oportunidad pa corregi 
erornan cu nan a wordo alerta riba dje, e.o. cu entradanan 
adicional mester bay enteramente pa reduci deficit y debe, 
” segun Parlamentario Arends 

Despues di no a determina e saldo pa aña 2016 y conse- 
cuentemente esun di 2017 y añanan siguiente, como tambe 
keda sin cumpli cu palabracionan hasi Gobierno delibera- 
damente ta strobando e proceso di supervision financiero. 
Den menos di un luna Gobierno mester corta 26 miyon di 
presupuesto 2018. “CAET no ta impone nada riba Gobi- 
erno, nan ta djies urgi Gobierno pa respeta e palabracio- 
nan pa por sigui cu e proceso di stabilisacion di finanzas 
publico cu ta andando di 2014,” segun Parlamentario Ar- 
ends. “E contenido di e conseho ta confirma un biaha mas 
e falta di confiansa den e maneho financiero-economico cu 
ta wordo hiba.” 



FCCA £ tienda di vivienda 




Ta huur cas commercial 

Diamantbergweg 32 y Diamantbergweg 32-A 
Gasnan ta consisti di 3 kamber y 1 baño. 

Pa mas informacion pasa libremente na un di nos oficinanan of tuma contacto na 522-3222. 

Benerianonan luchanando pa nan 
isla mester di ayudo di Arubianonan 



AWEMainta a ricibi 
bishita di James Finies, 
kende ta e persona tras 
di un lucha pa e isla di 
Bonaire bira bek pa e 
Bonerianonan. Y pa 
logra esaki e ta na Aruba 
pa busca apoyo no sola- 
mente di Arubianonan 
pero di Bonerianonan 
residencia riba e isla aki. 
Desde e cambio estatal 
Boneiro a dal un paso 
atras unda cu a bira prac- 
ticamente imposibel pa 
sobrevivi unda prijs di 
tur servicio y producto a 
triplifica. E situacion aki 
a haci pa e Boneriano ta 
practicamente imposibel 
biba di un forma decen- 
te. Si antes por ehempel 
ta paga 100 florin pa aña 
na erfpacht, aworaki el 
a bira 600 dollar, cu ta 
practicamente mas cu 
mita di nan salario mini- 
mo. Consecuentemente, 
Bonerianonan poco-poco 
a bin ta perdiendo (ben- 
diendo) nan propiedad- 
nan cu ta cay den man 


di e Hulandesnna. Hasta 
e poblacion a crece for 
di 10 pa 20 mil y por 
bisa cu practicamente e 
Bonerianonan no ta den 
mayoria mas. 

Finies ta bisa cu na e 
momentonan aki, Bo- 
neiro ta na un crusada 
den nan democracia y e 
derecho pa e poder cu e 
pueblo Boneriano taba- 
tin prome cu 10-10-10. 
E reto ta pa salvaguardia 
democracia “pa e futuro 
keda den nos mes man 
(y den man di nos fu- 
turo generacionnan). Pa 
logra esaki, nos ta busca 
sosten financiero pa e 
proyecto: “Re-inscrip- 

cion di Boneiro riba e 
lista di Teritorionan Sin 
Propio Gobernacion di 
Nacionnan Uni”. 

E grupo cu ta luchando 
pa Boneiro a aserca un 
organisacion internacio- 
nal cu lo mester yuda 
nan realisa e proyecto 
ariba menciona. Awo 
nan ta recaudando fondo 


lo permitinan contracto 
un grupo / organisacion 
di experto independien- 
te reconoci door di Na- 
cionnan Uni, bini Bo- 
neiro pa un periodo di 
3 pa 4 luna y haci un 
investigacion. Door di 
evaluacion e situacion 
di Boneiro compara cu 
ley internacional y stan- 
dardnan reconoci inter- 
nacionalmente. 

Finies nan ta den un ur- 
gencia door di e proceso 
unilateral y no demo- 
cratico di Gobierno Hu- 
landes, cu a ancra Bo- 


neiro bou di derechonan 
desigual den Gonstitu- 
cion Hulandes na octo- 
ber, 2017. “Actualmente 
nos ta wordo goberna 
door di un status cu ta 
contra e deseo, bos y de- 
cision democratico di e 
pueblo Boneriano, cu for- 
malmente y legalmente a 
rechasa e status ilegal ald 
den referendum di 2010 
y 2015. Nos, e pueblo 
Boneriano, ta bou mena- 
sa serio di limpiesa etni- 
co y ta luchando contra 
extincion.” 

E1 a splica tambe pa- 
Idco ta importante e re- 


inscripcion di Boneiro 
den e lista di islanan 
protegi. Nacionnan Uni 
lo sostene cu ayudo pa 
e pueblo di Boneiro pa 
fortalece e recursonan 
cu ta rekeri pa propio- 
gobernacion; ta organisa 
seminarionan regional 
anualmente pa debati 
cara-a-cara cu represent- 
antenan y sociedad civil 
di e teritorio, y tambe cu 
expertonan; ta manda 
misionnan pa investiga y 
duna conseho na e teri- 
torio. 

Hulanda lo wordo obliga 
pa raporta anualmente 
na Nacionnan Uni riba 
e manera cu e ta asisti 
Boneiro pa promove 
progreso social, eco- 
nomico, politico y edu- 
cativo pero tambe den 
desaroyo di formanan 
apropia pa logra propio- 
gobernacion. E comite 
di Nacionnan Uni ta 
funciona como un ter- 
cera parti neutral entre 
Boneiro y Hulanda den 
cuestionnan di auto- 
determinacion y propio 
gobernacion, ta suminis- 
tra informacion riba de- 
saroyonan di e teritorio, 
ta facilita procesonan di 
decolonisacion specifico 
pa e teritorio, ta ofrece 
conseho y opcionnan. E 
comite ta mantene tur 
e sectornan importante 
menciona bou di super- 
vision di tur actividad- 
nan cu ta conduci na 
propio gobernacion na 
Boneiro y esaki di acuer- 
do cu deseo di e pueblo 
di Boneiro. 

Pa logra dal e paso aki, e 
grupo mester di ayudo di 
nan rumannan di Aruba. 
Por haci donacion via 
di: RBG Bank, Bonaire 
riba number di cuenta: 
64.00000.900027044. 
E ta riba nomber di: Ser- 
rio J. Finies - Kaya Ma- 
more 3, Bonaire. Refer- 
encia: NKBB - UN 


Fundacion Pa Nos Muchanan (FPNM) heeft als doel om alle kinderen op Aruba in de leeftijd van 0 tot en met 12 jaar 
op een zo hoog mogelijk welzijnspeil te brengen, door opvoedingsondersteuning te bieden aan de doelgroepen 
ouders, kinderopvangcentra en andere opvoeders. Op deze manier draagt FPNM op een proactieve en preventieve 
manier bij tot de optimale ontwikkeling en begeleiding van kinderen. Bij FPNM bestaat een vacature voor 

PEDAGOGISCH CONSULENT 

In deze veelzijdige functie maak je deel uit van ons kleine, maar dynamisch team. Je bent veel bezig met het geven van 
opvoedingsvoorlichting, advies en begeleiding aan leid(st)ers werkzaam in de kinderopvang en ouders met (opvoedings) 
vragen of zorgen. Naast het organiseren van cursussen, workshops en trainingen, geef je ook algemene publieks- 
voorlichting of gerichte adviezen/ondersteuning betreffende opvoedingsvraagstukken. Daarnaastdraag je je steentje bij 
binnen het team waar het gaat om bijdragen leveren aan het FPNM beleid, pleitbezorging bij relevante (overheids) 
instellingen en (particuliere) organisaties, alsook het helpen inventariseren van behoeften en knelpunten in het werkveld. 

Wat wij vragen 

■ HBO Sociaal Pedagogische Hulpverlening of vergelijkbare opleiding, aangevuld met relevante werkervaring; 

■ Kennis van de Nederlandse, de Papiaments, de Engelse en de Spaanse taal in woord en geschrift; 

■ Kennis van standaardpakketten voor kantoorautomatisering strekt tot aanbeveling; 

■ Zelfstandig kunnen werken als onderdeel van een klein team en beschikken over probleemoplossend vermogen; 

■ Creativiteit en flexibiliteit zijn van belang evenals goede communicatieve vaardigheden, ordelijkheid en systematiek; 

■ Kennis in ontwikkeling van kinderen van 0 t/m 12 jaar; 

■ In bezit van rijbewijs en eigen auto. 




EDUCACIONPA UN 
BASEFIRME 


Spreekt deze vacature je aan en herken je 
jezelf in het beschreven profiel, dan 
nodigen wij je uit om te reageren. 

FPNM laat zich in dit wervingstraject 
ondersteunen door Advance HR Services. 
Sollicitatiebrieven, voorzien van CV en 
relevante diploma's kunnen tot en met 30 
november 2018 y\a email worden gestuurd 
naar: Advance HR Services, ter attentie van 
dhr. Noordzij via info(5)advance-hrs.com . 

Voor inhoudelijke vragen over deze 
vacature kan telefonisch contact worden 
opgenomen met mw. Natasha Gilkes, 
directeur van FPNM, via telefoon 5834247. 

Een psychologisch onderzoek kan 
onderdeel vormen van het selectietraject. 

Jonothan Henriquez a presenta su Tesis na Universidad di Aruba 

Deficiencia legislativo ta impedi desaroyo 

sostenibel na Aruba 


DIASABRA 

ultimo den e di 
21 Conferencia di 
Isiand in Between na 
Universidad di Aruba 

Jonathan Henriquez a 
presenta su Tesis. Na 
September ultimo e 
graduado di OGM, a 
defende su Tesis den 
aula di Universidad 
di Aruba. E ta un di e 
graduadonan cu a rici- 
bi 

nan diploma den e cer- 
emonia di graduacion 
dia 13 di September. 
Den su investigacion 
final, Henriquez a ex- 
plora e posibilidadnan 
di logra desaroyo 
sostenibel (sustainable 
development) na Aru- 
ba combinando econo- 
mia circular, 
intercambio di mer- 
cancia, free zone, y em- 
pleo di calidad. Ya cu 
Aruba, como un ‘Small 


Island Developing 
State’, tin varios limit- 
acion y vulnerabilidad- 
nan, e ta rekeri 
responsabilidad guber- 
namental y di empre- 
sarionan pa logra un 
desaroyo sostenibel. 
Den e investigacion 
aki, a uza e compania 
di desperdicio DAL- 
TRA como case study. 
Esaki en conexion cu e 
pregunta di investiga- 
cion: Con economia 
circular, intercambio 
di mercancia, free 
zone, y empleo di cali- 
dad ta contribui na e 
desaroyo economico 
sostenible di Aruba? 
Contestando e pregun- 
ta por medio di litera- 
tura, Henriquez a de- 
mostra cu e 
aliniacion apropia di 
e conceptonan por 
apoya desaroyo sos- 



tenibel por medio di, 
regulacion, diversifi- 
cacion, innovacion, 
intercambio interna- 
cional, y inversion den 
capital 

humano. A entrevista 
un total di nuebe in- 
teresado local pa duna 
data cualitativo for di 
un perspectiva eco- 
nomico micro te cu 
macro. E informacion 
haya door di Hen- 
riquez ta 

indica cu e inhabilidad 
pa formula, implemen- 
ta, evalua, y controla 
legislacionan di 
gobierno ta crea un 
comformidad incon- 
sistente entre entrepre- 
neurs di Aruba. 
Consecuentemente, e 
inhabilidad y inconsis- 
tencia aki ta impedi e 
progreso y resistencia 
di Aruba debi na un 



falta di financiamien- 
to, competencia, profe- 
sionalismo, y 
consideracionnan etico 
y moral. Esaki na su 
turno ta impedi un de- 
saroyo sostenibel y 
empleo di calidad na 
Aruba. 

Henriquez a defende 
su Tesis dilanti di un 
comite di graduacion. 
E comite a consisti 
di dr. Luc Alofs, drs. 
Bauke Feenstra y un 
miembro externo, drs. 
Zulema Dabian-Eras- 
mus. Nan a comenta 


cu e presentacion di 
Jonathan tabata claro 
y consistente. Tambe 
nan a elogia Jonathan 
pa e trabao impresion- 
ante cu e la haci. Su 
investigacion tabata 
uno compleho, pero el 
a logra colecta infor- 
macion relevante y el 
a duna recomendacion 
pa maneho den futuro. 
E comite tambe a ex- 
presa nan admiracion 
pa Jonathan su enorme 
motivacion y pa su po- 
tencial como investi- 
gador y -posiblemente 
den futuro - pa su po- 
tencial como un legis- 
lado of empresario. 

E docentenan di e Fac- 
ultad di Arte y Scien- 
cia ta desea Johnathan 
hopi exito den futuro, 
cu a laga sa cu e ta de- 
sea di sigui pa su Mas- 
ter. 



OUTDOOk 


oiscount 




jp Home and Garden Decorations 


PARKING-LOT 


FURNITURE • (X-MÁS) DECORATION • ACCESSORIES • AND MUCH MORE 


f Avenida Milio Croes 101 - Tel: (+297) 583 6468 


www.flora.aw 

Mehoracion di camindanan rond Aruba 


HOPI trabou di construccion di caretera y 
drechamento di buraco tumanando luga den 
bencindarionan rond Aruba. 

Alto Vista ta un di e tantisimo barionan cu 
despues di hopi aña haciendo peticion, e siman 
venidero lo yega na turno pa asfalta diferente 
camindanan den e bario. 

E trabounan aki lo sigui tambe pa algun si- 
man mas, te cu prome cu dianan di fiesta. Den 
tur bario na Aruba e ta bisto cu tin un deficit 
enorme di e calidad di infrastructura di camin- 
da. Durante e ultimo añanan no a percura pa 
mantene e camindanan existente, consecuent- 
emente por mira cu hopi di e careteranan prin- 
cipal ta den estado deplorabel. Cu hopi kraak, 
buraco y sakmento di asfalt. 

Luna pasa director di DOW sr. Marlon Croes 
a anuncia cu Riba peticion di Minister encarga 
cu infrastructura Otmar Oduber, DOW a pone 
ploegnan riba caminda pa cumpli cu diferente 
reparacion di careteranan prome cu e tempo- 
rada di fin di aña. Cu enfoke special riba entre 
otro careteranan di santo cu a keda den suma- 
mente mal estado despues di yobida 
Mester menciona cu no ta tur trabou por tuma 
luga na mes momento, pues a traha riba un lista 
di situacionnan cu tin prioridad pa atende cu e 
necesidad cu tin. 




HERinUS Sividivi 1-C oranjestad 
RUSCHOOL WV TEL 5826732 / 5943263 

Minister mr. Andin Bikker 

Minislerie di Husticia den preme aña di gobernacion a 
tepa cu hepi relo mirando e situacion financiere 


DIA 17 di november 
ultimo Gabinete Wever 
Croes a cumpli 1 aña di 
gobernacion. Di parti 
Minister di Husticia 
mr. Andin Bikker e ta 
hopi gradici na creador 
y tambe tur colega min- 
ister, Parlamento y full 
pueblo di Aruba cu ape- 
sar di a hereda un situa- 
cion hopi dificil a lora 
manga y cuminsa traha 
pa hiba e pueblo dilanti. 
E mandatario durante 
conferencia di pren- 
sa dialuna mainta a 
trece dilanti un par di 
su logronan mirando 
e situacion financiero 
hopi deplorabel cu e 
gobierno nobo a haya. 
Manera cu a drenta go- 
bierno, Gabinete Wever 
Croes a pone cu e ser 
humano ta central. Se- 
gun Minister Bikker 
den su ministerio el a 
traduci esaki cu tur em- 
pleado publico cu ta tra- 
ha bou di su ministerio 
e ta pone atencion na 
nan cu material cu nan 
mester. Mesora a inverti 
den ekipo, infrastruc- 
tura manera autonan 
nobo pa polis, direc- 
tie Voogdijraad, KIA, 
Slachtofferhulp y Land- 
srecherche. Mehora- 
cion di personal a haya 
atencion door di laga 
nan atende diferente 
curso, seminario, train- 
ing tanto local como 
den exterior. Por ehem- 
pel gruponan grandi 
di cuerpo di bomb- 
ero, unda a manda tres 
grupo bay certifica pa 
asina por sigui cumpli 
cu exigencia internacio- 
nal. Tambe Ministerio 
di Husticia a percura 
pa computernan nobo, 
central di telefon nobo, 
Wi-Fi, Uniform y varios 
oficina nobo. 

Segun e mandatario a 


percura pa un maneho 
concreto pa combati y 
preveni criminalidad, 
contrario na e ex Min- 
ister di Husticia cu ta- 
batin solamente seis pa- 
gina di 2010 bin ariba. 
E maneho aki no sola- 
mente ta skirbi, pero 
basa riba e maneho aki 
a logra controla y reduci 
e cantidad di criminali- 
dad. Por ehempel e in- 
dice di atraconan com- 
para cu 2016 y averahe 
di 2017 a baha mas cu 
mita. Tambe a bin cu un 
maneho severo di con- 
trol riba personanan in- 
documenta. Den cuadro 
di esaki a duna den luna 
d juni tur agente poli- 
cial uniforma e poder 
bek pa controla e ley di 
admision y expulsion. 
Tambe a institui un NG- 
TVI cu ta un instituto 
sumamente importante 
cu ta combati y preveni 
criminalidad ciberneti- 
co y tur menasa cu por 
haya den e mundo cam- 
bia aki. Veiligheidshuis 
tambe a keda introduci 
na luna di Mei. E cas 
di siguridad tin e tarea 
pa yuda esunnan cu a 
bin sea den contacto 
cu husticia y/of ta den 
un ambiente vuner- 
able. E personanan aki 
por haya guia pa pre- 
veni cu nan por cay den 
mal caminda dor di re- 
cidivismo. Durante e 
prome aña di goberna- 
cion tambe a logra bin 
cu un task force pa un 
prizon nobo cu ta un 
meta primordial den 
e maneho di Minister 
Bildcer. Por a ripara cu 
ora el a asumi e respon- 
sabilidad como Minis- 
ter di Husticia, tin hopi 
hoben y/of personanan 
deteni y den un par di 
tempo por mira nan bek 
den e mundo di husti- 


cia. E facilidad ald no 
solamente mester ta un 
prizon, pero mester por 
yuda e hendenan aki 
integra den sociedad y 
no cay bek den mal ca- 
minda. 

Tambe a percura pa e 
unit di ayudo na victi- 
manan. Slachtofferhulp 


a wordo reenforsa pa 
ora tin mester di nan, 
nan por ta lihe na unda 
cu mester di nan. Tambe 
a percura pa rapportnan 
anual di cuerpo policial, 
ministerio publico y tur 
otro departamentonan 
cu ta cay bou di min- 
isterio di husticia. “Pa 


hopi aña e ex Minister 
di Husticia no a percura 
pa e rapportnan aki ta 
na ordo y/of wordo pu- 
blica. Tambe e rapport 
anual 2017 di afpak 
team a keda presenta y 
ta un unit cu ta trahan- 
do hopi bon den cuadro 
di maneho di husticia.” 


BUCUTI 




TAR A 


JOIN OUR AWARD - WINNING TEAM 

Ranked among top 10 Hotels in the World by TripAdvisor 
Featured in top 10 Hotels in the Caribbean by Travel + Leisure 


BEACH RESORT’ARUBA 

EXCELLENT BENEFITS: 

Competitive Salaries, Pension Plan, Health-Disability-Life Insurances, Dental & Vision lnsurance,Savings 
Plan, Loan Availability, Shift Meal, General Bonus. 

WELLNESS EXPERIENCE SUPERVISOR 

- Strong leader to create and execute world class wellness experience 

- Outgoing personality with excellent interpersonal & sales skills 

- Passion and interest in health and holistic wellness 

- Nutritional expertise preferred 

- Experience in hospitality, wellness or service related industry 

- Self starter with great organizational skills 

- Excellent compensation according to experience 

F&B Manager 

- Exemplify the highest standards of honesty and integrity. 

- Highly confident in your abilities and detail-oriented. 

- A team player and excellent communication skills. 

- Have a love and passion for the hospitality industry. 

- Lead the team by example and know when and how to support the staff 

- Ready to take on ownership of the complete front of the house operations 

- Fluent in English; German is a plus 

- Minimum of 5 years experience in F&B Management in a 5 star hotel environment 

FRONT DESK SUPERVISOR 

- Previous experience is an asset 

- Excellent leadership and team management skills 

- Fluent in English with excellent written and verbal communication 

- Strong guest service orientation and training skills preferred 

- Degree or diploma (preferred in hospitality and/or Tourism Management) 

HOTEL CONCIERGE / FRONT DESK AGENT 

- Preferably with experience in customer service 

- Proficiency in English; Italian and/or German is a plus 

- Excellent communication skills 

- Polite and confident with a great deal of patience 

- Ability in multitasking and time-management 

- Aptitude in resolving issues with a customer-focused orientation 

- High school diploma; degree in hotel management or relevant field will be a plus 

HR Dlrector & PR 

- Lead employee development and training initiatives, to ensure maximum performance in accordance 
to hotel standards and staff engagement 

- Maintain and update HR procedures & stay updated on labor laws and ensure company compliance 

- Liaison with accounting on payroll, and other issues 

- Interest in community involvement projects & sustainability 
-Social Media Marketing 

- Organize and host press/journalist visits 

- Maintain overview of tech stack, optimize use of current platforms and consider new software and 
or procedures and oversee implementation with the IT team 

- Minimum 5 years leadership experience 

Please send your resume by Email: jobs(®bucuti.com or Fax: 582-5272 or Call: 583-1100 ext 136 
for appointment. Before applying, please register at DPL 

Parlamentario Edgard Vrolijk di MEP: 

"Nos la conlenlo di wak movecion pa loke 
la asfallamenlo di nos camindanan" 


NOS a yega un aña di 
gobernacion di MEP- 
POR-RED. Un aña cu 
no tabata facil den bi- 
sta di tur e problema y 
retonan cu nos a con- 
fronta den e aña cu a 
pasa. Nos a topa cu un 
crisis financiero unda cu 
Aruba a conoce un debe 
na 90% di nos GDP, 
proyectonan cu nos tin 
di cuminsa paga cu ta- 
bata off balance manera 
Green Corridor, Watty 
Vos Boulevard y tambe 
hospital cu a yega hun- 
to 80.7 miyon florin cu 
nos tin di paga tur aña 
y cu no tabatin e fon- 
donan necesario pa esa- 
Id. Y debi na e situacion 
penoso ald no a keda 
nos nada otro cu aproba 
2.5% di BAVP pa por 
cubri e deficitnan ald. 

Problema y retonan 
Banda di esald nos a 
topa cu retonan den 


tur sector y primordial- 
mente den e sector so- 
cial, unda cu nos no Ider 
pa ripiticion di casonan 
cu desenlace fatal, pero 
realidad ta mustra nos 
cu actualmente tin un 
bom social na Aruba. 
Nos a percura pa hinca 
34 miyon florin par- 
ti den dos aña pa por 
alivia un poco e proble- 
manan social cu a asota 
nos pais, y cu sigur un 
plan pa dos aña no lo ta 
suficiente, pero e ta un 
comienso y despues e 
intencion ta pa structu- 
ra esald pa por brinda e 
ayudo optimalmente pa 
un termino largo, cu nos 
por logra alivia e dolor- 
nan ald. 

Otro reto grandi ta nos 
infrastructura unda cu 
den plan Bo Aruba a pa- 
pia di inversion di rond 
1.1 biyon florin pero re- 
alidad ta diferente unda 
cu awendia den mayoria 


bario tin problema cu 
camindanan den hopi 
mal estado y otro ca- 
mindanan di tera, unda 
cu stof tin hopi hogar 
na werld. 

Nos ta contento di wak 
movecion y sigur nos ta 
gradici Minister di In- 
frastructura cu e tiki re- 
curso cu e tin pa cumin- 
sa mobilisa. Nos a wak 
peticionnan haci den 
diferente bario di Santa 
Cruz cu a cuminsa haya 
asfalt entre nan Ango- 
chi, Macuarima. No ta 
locual nos ta desea, pa- 
sobra ta hopi peticion 
tin pero mi tin e sigu- 
ransa cu den e añanan 
nos dilanti nos por wak 
nos careteranan den bon 
condicion. Y mi ta spera 
di por wak pronto asfalt 
riba diferente caminda 
di tera cu falta entre 
otro Sabanilla Abao- 
Santa Eucia, Cas Ariba, 
Macuarima, Jan Flem- 



ming y sigur e ultimo 
aki cu a ser gaña cu lo 
percura p’esald den plan 
Bo Bario. 

Peticion special pa fin di 
aña 

Mi sa cu Minister di 
Infrastructura su fon- 
donan pa locual ta 
careteranan ta hopi 
limita y cu ainda nos no 
a aproba presupuesto 
2019, asina mes mi ta 
manda un peticion den 
nomber di habitantenan 
di Warawara pa si por 
drecha e caminda pa di- 
anan di fiesta, pasobra 


ta un bario hopi bishita 
en conexion cu Parke di 
Luz Warawara y na e 
momentonan ald e ca- 
minda ta den hopi mal 
estado. Tambe esnan 
di Parke di Luz di Jan 
Flemming tambe ta de- 
sea cu kizas e aña aki pa 
haya poco asfalt, pero 
debi na tempo y pre- 
supuesto esaki por ta 
riba man, pero den un 
futuro cercano ta spera 
di por haya poco asfalt 
p’asina e accesibilidad 
na e Parke ta mas facil. 
Otro caminda cu tam- 
be por pasa benta poco 
asfalt ta e caminda di 
Macuarima net pariba 
di Wema cu ta bay pa e 
conocido Dochi Lee, cu 
actualmente e caminda 
ald ta den un situacion 
manera cu ta riba luna 
bo ta core, esta yena cu 
buraco. 

Deseo di Santa Cruz 
Sigur deseonan ta wak 
careteranan cu ta ser 
hopi usa cu por conoce 
un mehoracion den es- 
aldnan y den esakinan 
bo ta haya di Cadushi 
Largo pa Angochi cu ta 
conoci pa Carnaval di 
scol, San Fuego, Picaron, 
Urataca, Warawara y 
Cas Ariba, Macuarima, 
Rooi Bosal, Balashi (di- 
reccion Rooi Frances) 
y hopi mas bario den 
Santa Cruz. Y e deseo di 
mas grandi ta di traha di 
ex Drive Inn te cu Piedra 
Plat den un Avenida, cu 
nos por yama Avenida 
Libertador Betico Croes, 
cu embeyecemento di 
esaki y crea e posibi- 
lidad di por cana y core 
bicicleta. Y nos no kier 
wak e den un PPP, pero 
kizas parti den diferente 
aña y na forsa di gobi- 
erno cu na final nos no 
tin debe y cu pueblo por 
disfruta di esaki den su 
totalidad. 


















Diaranson, 21 November 2018 


AWEMainta 


15 


Parlamentario Jennifer Arends-Reyes 

E bienestar di muchanan na Aruba como prioridad 
no ta refloha den o de cisionan di gobiorno 


SEGUN sra 7\rends- 
Reyes dia 6 di februari 
1995 reino Hulandes a 
ratifica e tratado inter- 
nacional di derechonan 
di mucha caminda cu 
Aruba tambe lo mester 
cumpli cu e tratado aki pa 
respeta e derechonan di 
tur mucha bibando ariba 
nos isla. Awe 20 di no- 
vember ta un dia suma- 
mente special dedica na 
tur mucha rond mundo, 
nan derechonan y spe- 
cialmente nos muchanan 
di Aruba. 

E importancia pa tur mu- 
cha, sin excepcion, ricibi 
e atencion, cuido, for- 
macion y proteccion, ta 
di vital importancia no 
solamente pa nan pro- 
pio interes pero tambe di 
nan famia y di comuni- 
dad ya cu muchanan ta 
e base di progreso di un 
pais. 

Generacion tras di gen- 
eracion ta hunga un rol 
importante den desaroyo 
di tur pais rond mundo 
y tambe aki na Aruba 
y ta na su luga pa rond 
mundo awe tur hende 
para keto un rato y re- 
alisa e necesidad urgente 
pa cuminsa brinda mas 
atencion na bienestar di 
nos muchanan cu mes- 
ter ser refleha den tur e 
decisionnan di gobierno. 
Y politica por ser keda 
hunga y sigui bin cu ex- 
cusa pa no asumi nan 
responsabilidad como 
gobernante pero tempo 
ta keda pasa y pueblo ta 
sinti cu tur locual a prim- 
inti den campaña ta ne- 
tamente lo contrario ta 
pasando. 

Sra 7\rends- Reyes ta 
kere cu aki na Aruba 
ainda nos falta pa sigui 
fortifica y traha un siste- 
ma solido y organisa cu 
ta atende cu interes di 
nos criaturanan chikito 
manera cu mester ta, 
principalmente den ul- 


timo aña caminda ainda 
gobierno no por ehecuta 
su plan social cu a alo- 
ca un suma pero no tin 
mucho accion concreto 
riba dj’e basa ariba meta- 
nan fiho, cu cifranan of 
porcentahenan cu kier 
logra disminui, pa asina 
por midi si ta logrando 
of no. Banda di esaki a 
priminti cu pagamento 
di schoolgeld lo pasa pa 
pasado, lo duna cumin- 
da na scol pa tur mucha, 
tur scol lo haya airco, lo 
bin cu un staatscréche, 
lo duna amnestia, lo in- 
troduci castigo minimo y 
asina e lista ta continua. 
Nos comunidad ta wor- 
do conmovi luna tras di 
luna cu casonan tragico 
caminda muchanan ta 
bira victima of ta perde 
nan bida caminda cu ta 
ponebo reflexiona con 
lo por mehora e sistema 
pa asina nos muchanan 
no ta esunnan cu mes- 
ter sufri e consecuencia. 
Nos muchanan no mes- 
ter tin preocupacion si 
lo tin cuminda riba mesa 
of no, of si su mayornan 
lo keda cu trabou, si tin 
placa pa gasolin pa hiba 
nan practica deporte, si 
a resta placa despues di 
paga awa of coriente pa 
cumpra cuminda of si 
nan tin cu warda 3-4 ora 
prome cu wordo yuda na 
dokter of hospital. Aruba 
ta pasando den momen- 
tonan dificil caminda cu 
tur decision di gobierno 
tin efecto y presion ariba 
nos famianan na Aruba. 
No tin mucho claridad 
pa e instancianan camin- 
da ta specifica kico nan 
tin cu haci extra banda 
di locual nan ta hasien- 
do caba y con nan tin cu 
funciona cu otro y kico 
ta wordo spera di nan 
den e vision di gobierno 
aki riba proteccion di 
nos muchanan, tanto for 
di abuso sexual, como 



maltrato fisico, maltrato 
verbal y negligencia. 

E aspecto mas serio ta 
e hecho cu no tin indi- 
cacion tampoco a corto 
plaso cu gobierno lo pre- 
senta accionnan, gobi- 
erno ta continuamente 
den defensa y ta parce 
di ta lubida cu ta nan 
ta den e stoel awo y 
ora cu analisa e aspecto 
di un bon cuido di nos 
muchanan, manera nan 
derecho riba bon ali- 
mentacion, derecho riba 
recreacion, derecho riba 
un bon educacion y sig- 
uridad, nos por mira un 


desaroyo cu no ta mucho 
positivo. 

Un gobierno cu semper 
a cuestiona e ‘besta- 
ansminimum’ cu no ta 
suficiente pa un famia 
por biba di dje, a dicidi 
di impone un pakete di 
medida riba pueblo cu 
a converti loke nan mes 
a critica den un situa- 
cion ainda mas serio, ya 
cu famianan di entrada 
abou, ta esunnan cu mas 
ta sinti e efecto di e pa- 
kete di medida di gobi- 
erno. 

Mientras cu a priminti 
cu lo aumenta salario 
minimo pa yuda esnan 
den necesidad, a primin- 
ti cu lo aumenta onder- 
stand y otro decisionnan 
pa yuda e grupo aki y 
asina sigura muchanan 
un miho cuido y miho 
alimentacion, a converti 


esaki den un problema 
mas serio ainda. 

Riba e dia di awe nos tin 
cu conclui cu Aruba su 
muchanan ta esnan mas 
afecta pa e desaroyo fi- 
nanciero y economico 
ocasiona pa un gobierno 
cu no ta cumpliendo cu 
tur loke el a priminti di 
haci durante di campaña 
electoral. 

Sra i\rends- Reyes ta 
spera cu lo tin cambio 
den esaki pronto cu tur 
famia, principalmente 
muchanan nan mayor- 
nan por haya e respaldo 
necesario pa asina nan 
cuido y desaroyo ta esun 
apropia caminda bon 
alimentacion y alegria ta 
domina nan bida na luga 
di e lucha di nan mayor- 
nan pa trata di logra sufi- 
ciente pa nan por percu- 
ra miho pa nan yiunan. 



ARUBA 


CblAMB 


EVEEIT 


Take care of your future, 
grow a sustainable business! 


KEYNOTE SPEAKERS: Mrs. Lisette Malmberg 

Ms. Angel Rich 


ENTERTAINMENT: 


T S U N A M I 


PRICE: 


$100 


Available at KVK and 
Promotional Merchandise 
Aruba tel. 593-8102 / 593-2609 


For more info please contact Business 
Info & Support, tel. 582-1566, ext. 27/30 


www.arubachamber.com 

DATE: Friday, November 30, 2018 

TIME: 7.30 pm till 12.00 am 

PLACE: Renaissance Convention Center 

Telenovelos y Movie Soundtrocks o trece bunito recuerdo 

Songfestival di Hospital un bes mas yena di talento 


DR. Horacio E. Oduber Hospital a or- 
ganisa nan songfestival, unda cu 14 can- 
tante di hospital, EPI y AZV a participa. 
E participantenan por a scoge cantican- 
an sea na Spaño of Ingles cu tabata di 
telenovela of pelicula. Esey a bira un 
exito y e anochi ald a hiba tur hende 
den recuerdo di varios pelicula manera 
The Beaches, pero tambe novelanan 
bieu manera Topasio. Na final di e ano- 
chi den Ballroom di Marriott Stellaris 
& Casino tur hende a disfruta di musica 
bailabel den man di Perfect Sound. 

E ambiente tabata uno total, asina Ra- 
chel Kraaijvanger, presidente di Comis- 
ion SongFestival, a duna di conoce. Den 
pasado hospital tabata organisa songfes- 
tival y 6 aña pasa ora cu Rachel ICraai- 
jvanger a regresa el a puntra pa cuminsa 
bek cu e festival aki. A cuminsa cu esaki 
y cada pasa I aña ta tene e evento aki, 
di cual esaki tabata e di 3 songfestival 
cu e comision ald ta organisa. 

E anochi tabata exitoso cu 14 partici- 
pante. E participantenan a duna nan 
maximo esfuerso riba stage. E ambiente 
cu Perfect Sound a pone e anochi ald 
tabata tremendo. E aña ald hospital a 
invita varios sector di cuido y a haya 2 
participante di AZV y 2 di EPI, banda 
di e participantenan di hospital. 

A parti e participantenan den catego- 
rianan A y B, kendenan tur a deleita 
e publico presente cu nan canticanan. 
Tur presente tabata canta hunto cu 
e participantenan y tabata apoya tur 
participante. E cantante mas popular 


tabata di Colegio EPI Salubridad y Ser- 
vicio, Sharlyn Tromp-Farro. E resultado 
di e anochi tabata den categoria B 3er 
luga Martha Murray di Dagverblijf, 2do 
luga Virginia Tromp Project begeleiding 
y ganado di categroia B a keda den per- 
sona di Sharlyn Tromp-Farro di Colegio 
EPI y Salubridad y Servicio. Resultado 



di categoria A tabata 3er luga Zulaika 
Geerman di Functie Afdeling, 2do luga 
Sabine Nolten di dept. B3 y ganado ab- 
soluto Anthony Sterring di AZV 

E festival aki no por tabata un exito sin 
e apoyo total di directiva y management 
di hospital cu a pone su confiansa den 
e comision. E comision a traha duro 
pa por a logra e songfestival. Comision 
completo kier a gradici tur sponsor cu 
a yuda p’e anochi aki tabata uno bunita 
yena di premio cu ta Caribbean Palm 
Village, Coffee Table, Old Fishermen, 
grupo di Carnaval Champagne, AVC, 
Manrique Capriles, Ea Cabana, Kok 
Optica, Carrito’s Bakery Aruba Aloe, 
The Mill Resort y Setar. 

Ta gradici e comision cu a traha duro, 
cu ta consisti di Tayrin Becker, Mary- 
lain Ras, Jessy Leon, Charlaine Hun- 
tington, Brenda Croes y Shahaira Geer- 
man, pasobra sin nan e anochi aki no lo 
tabata posibel.. 

Melvin Tromp di AVP: 

Endy Croes ainda mester spMca su fiesta 
cu lotto, AZV y meter di coriente 



ORA cu scucha e curashi cu parlamentario di MEP, 
Endy Croes tin pa bin papia di fiesta di placa tratando 
na atacha integridad di otronan, e ta crea e impresion cu 
el a baha for di shelo y ta cana tur dia na blanco bisto 
pa su puresa, miembro di AVP, Melvin Tromp ta mustra. 
Segun sr Tromp aki ta un parlamentario y politico cu 
tin un historia di cosnan no mucho positivo ta persiguie 
ya cu te awe ainda Endy Croes no a duna splicacion na 
pueblo di loke el a haci den pasado. 


“Endy Croes ta e ultimo cu tin cu papia riba e tipo di 
cosnan aki, mas ainda ora cu e kier inventa cosnan cu e 
tin den su cabes ya cu e ta kere cu tur hende tin su men- 
talidad, tin su mal mayanan cu e tabatin y ainda tin. 

E parlamentario aki no mester lubida su envolvimento 
den fundacion Lotto pa Deporte caminda el a comete 
fechorianan cu te awe ainda e no por a hustifica pero 
caminda cu maniobranan cu a tuma luga, e no a mira 
paden di un prison ainda. 

Ora bo ta papia di otronan, 
ta trata di crea cosnan cu 
no ta existi, ta trata di 
pinta otronan manera 
abo me ta hinca den 
otro, e ta un berguen- 
sa y cu ta demostra cu 
ainda bo no a siña bo 
les. 


No solamente den e caso di fundacion di lotto pa de- 
porte caminda nunca a duna splicacion di gastonan cu 
Endy a haci y cu te awe ta wordo cuestiona y cu e pone 
cu mester a cambia henter e structura di e fundacion 
aki, pa evita cu tiponan manera e parlamentario aki, lo 
haya otro oportunidad pa comete e fechorianan aki. 


No ta por nada cu su persona y su gobierno a trata di 
pone man caba riba maneho di fundacion di lotto, hasta 
gritando cu mester busca un otro tipo di loteria miran- 
do cu e biaha aki e no por bolbe haya e oportunidad pa 
atrobe comete mesun cosnan aki. 

No solamente su maneho cu e fundacion pero ta mesun 
persona aki lo tabata meti den asuntonan di meter di 
coriente, manipulando cu esakinan, pa negoshi propio 
y famia y den e proceso aki privando companianan es- 
tatal haya placa cu nan mester a ricibi for di dje mescos 
cu tur otor hende den pueblo. 

Tin otro indicacionnan cu Endy ainda mester bin splica 
of nenga su participacion manera den e caso di fraude 
cu AZV pero cu nunca el a haci y awor tin curashi di 
bin trata di mishi cu integridad di hendenan cu si a 
traha segun regla y leynan existente. 


Tin documentonan cu declaracion di Endy Croes ca- 
minda e mes ta declara loke el a haci den su periodo na 
cabes di fundacion lotto pa deporte pero pa cual nunca 
el a wordo persigui pero ta cosnan cu si tin mester lo 
publica esakinan pa refresca su memoria di su fecho- 
rianan y pa e stop di hunga e tipo di weganan po- 
litico sushi aki, pa tapa su incapacidad y di su 
fraccion te cu awor. 

Endy tin experiencia suficiente di loke kiermen 
fiesta di placa ya cu e mes a fiesta cu placa 
pa deporte di nos deportistanan sin cu el a 
paga bek un solo depchi di esaki y ta bira 
tempo e stop di pretende cu e ta in- 
tegro, cu nunca el a haci algo, ya cu 
tin prueba suficiente di tur loke el 
a haci y loke el a comete,” Melvin 
Tromp di AVP ta mustra. 

Blaas a bay laira pa duna apertura na e siman 
di celebracion di Dia Internacional di Mucha 


DIALUNA 19 di November Min- 
ister Glenbert Croes conhuntamente 
cu Sra. Yvonne Bermudes di Comis- 
ion Derecho di Mucha, den compa- 
nia di dos mucha, a haci apertura di 
un siman di celebracion reconocien- 
do derecho di tur mucha ancra den e 
tratado internacional di Nacionnan 
Uni. 

E mandatario a reconfirma durante 
su rueda di prensa na Parke Curason 
na Jaburibari, su compromiso di sali 
na vanguardia di e derechonan sa- 
grado di tur nos muchanan manera 
e.o. siguridad, proteccion, amor, edu- 
cacion, enseñansa, tur e derechonan 
basico universal. 

Den un Parke yena cu actividad a 
habri e siman di celebracion. Riba e 
mesun dia aki tabatin e 3er edicion di 
Bus di Alegria, un proyecto di Min- 
isterio di Asunto Social y Labor, cu 
tambe a para na Parke Jaburibari pa e 
muchanan por a hunga den cuadro di 
e bunita celebracion cu lo tuma lugar 
henter siman cu diferente actividad. 

E yamada di e Mandatario tabata 
pa laga esaki ta un momento di au- 
to-refleccion como mayor, familiar, 
educador, pa haci e compromiso di 
percura pa hunto nos logra un miho 
porvenir pa nos muchanan, pa hunto 
nos logra un existencia sigur awor pa 
nan, e determinacion di no bira cara 
pero bati alarma unda tin inhusticia 
pa nos criaturanan. Hunto como co- 
munidad nos tambe por yuda con- 
strui e mañan pa nos muchanan cu 
awe ta den nos man. 

ARUBA DOET a presenla Tayer di ^Event Management' 


DIARANSON 7 di November 2018 a 
tuma lugar na Universidad di Aruba e tayer 
di ‘Event Management’. E tayer a wordo 
duna dor di Randolph Croes y Patrick Ver- 
burg, e team dinamico di Elite Productions 
and Entertainment Aruba. 

E tayer aki tawata dirigi pa organisacionnan 
social cu lo participa den e siguiente edicion 
di ARUBA DOET. Durante e tayer di Event 
Management representantenan di diferente 
Ngo y scolnan a ricibi informacion amplio 
y tipnan valioso con pa organisa un evento 
(proyecto) di A te cu Z den un manera efec- 
tivo y exitoso. 

E team di Elite Productions and Entertain- 
ment Aruba a elabora riba e 10 puntonan 
crucial pa cu un evento (proyecto) exito- 
so. Esaki ta insera entre otro pa stipula un 
meta realistico pa evento (proyecto), forma 
un team, pone un fecha, nombra e evento 
(proyecto), crea e plan maestro, determina 
e proceso administrativo, busca partnernan, 
promove e evento (proyecto), traha un pre- 
supuesto y na final evalua e evento (proyec- 
to) den su totalidad. 

E team di ARUBA DOET kier sigur gradici 
Randolph Croes y Patrick Verburg di Elite 
Productions and Entertainment Aruba pa e 
tremendo tayer, Universidad di Aruba y e 
team di coordinadornan pa a haci e tayer aki 
un exitoso. Alaves ta recorda tur scol, club 
di deporte, organisacion di bario, centro di 
cuido, grupo di scouting y fundacionnan 
pa pensa un proyecto creativo, realisabel y 
atractivo pa nan organisacion social y regis- 
tra esaki prome cu Diahuebs 20 di Decem- 
ber 2018 riba e website di ARUBA DOET, 
esta www.arubadoet.com 

Pa cualkier pregunta of informacion tuma 
contacto cu e team di ARUBA DOET na 
582-7666 of manda un mail na info.aruba- 
doet@gmail.com 

Comision Celebracion Dianan Nacional ta 
preparando pa festivalnan di Dande 



E siman aki Comis- 
ion Celebracion 
Dianan Nacional 
CCDN, bou auspi- 
cio di Ministerio di 
Cultura a cuminsa 
cu preparacionanan 
pa cu e festivalnan di 


Dande 2018. Dialu- 
na mainta Comision 
Celebracion Dianan 
Nacional CCDN, 
presidi pa John Flem- 
ming , presidente di 
e comision y miem- 
bronan di comision 


di CCDN a reuni 
cu ambos comision, 
tanto cu representan- 
tenan di Fundacion 
Cultural Festivalnan 
Folklorico, Harry y 
Jessica Croes hunto 
cu Comision Pro- 


move Cultura, sra. 
Ray-anne Hernan- 
dez na Departamen- 
to di Cultura Aruba. 
Tabata un reunion 
ameno y a papia 
tocante e prepara- 
cionnan di tanto Fes- 
tival di Dande 2018 
cu e aña aki lo ta riba 
dianan 27 y 28 di 
December venidero. 
Ta ser premira riba 
un bon festival e 
aña aki y cu grandi 
y chikito lo participa 
ya cu e interes bou di 
e muchanan di tanto 
infantil y hubenil ta 
creciendo. 

Riba dia 27 di de- 
cember lo tuma luga 
e festival Infantil y 
Hubenil den su cua- 
ter categorianan na 
Centro di Bario Tan- 
ki Lender. Mientras 
cu riba dia 28 di de- 
cember e aña aki lo 
tuma luga e festival 
di Adultonan riba 
Plaza Libertador Gil- 
berto François ‘Beti- 
co’ Croes riba Von- 
dellaan. 


Hunto a papia tam- 
be riba e prepara- 
cionan di tanto fes- 
tival di Dande 2018 
como riba e prepara- 
cionnan di Festival di 
Un Canto pa Aruba 
su Himno y Bandera 
di 2019. Fechanan cu 
a keda fiha pa ambos 
comision ta dia 8, 9, 
y 10 di maart 2019. 
E tabata un mainta 
hopi fructifero y vari- 
os ta e puntonan cu 
e keda trata pa miho 
festival y celebracion 
di nos tradicion di 
Dande. Di parti di 
Comision Celebra- 
cion Dianan Nacio- 
nal ta spera cu nos 
comunidad celebra 
nos fiestanan cul- 
tural y nacional den 
grandi. Cultura nos 
mester bib’e, sint’e, 
balor’e y promove. 
Den cada famia mes- 
ter siña nos hoben- 
nan stima esaki pa 
mantene nos tradi- 
cion y cultura bibo. 
Preparacionnan ta 
sigui. 

Pensa con pa 

DEN e ultimo simannan aki awa ta yo- 
biendo mas frecuente. Semper ta bon 
pa tin un sistema cu cada momento cu 
awa yobe, bo por colecta esaki na bo 
beneficio. 

Hopi ta esnan cu ta encanta ora awa 
ta yobe. Claro cu esaki por trece poco 
frescura y baha e calor cu ta haci. 
Matanan ta haya poco awa y asina sigur 
Aruba por mustra un poco mas berde. 
Matanan cu mesora ta haya flor y sigur 
bo por tin e speransa di haya poco fruta. 
Damnan tambe tin luga pa mas awa y 
asina nos agricultornan local por probe- 
cha di esald. Kisas den luna di decem- 
ber ainda tin poco mas yobida cu por 
yuda nos tur si nos tin un manera pa 
colecta esald. 

P’esey yega e momento cu nos mester 
cuminsa pensa con nos por bay colecta 
poco awa di yobida. Cuminsa pensa con 
lo ta e miho manera pa haci esaki. Tira 
un bista na rand di bo dak di cas wak si 
tin espacio pa conecta goot rond di bo 
dak di cas. Cu un poco inversion bo por 
yuda bo mes spaar poco awa. E ta sigur 
hopi importante pa yudabo spaar poco 
awa.. Pa colecta awa kisas e mas liher ta 
e barinan di plastic. E por wordo uza pa 
colecta awa enves di construi un regen- 
bak. Mas miho lo ta si e tin su tapa pa 
asina bo no crea un criadero di sangura 
cu por trece un otro problema pabo. Por 
haci uzo di tshirtnan pa asina bo por 
tapa e bari y evita criadera di sangura. 
Por haci uzo di netnan manera di ben- 
tana pa por tapa esaki tambe. Pa esaki- 
nan por bishita un “Hardware Store” y 
wak kico lo cumbini bo pa uza pa traha 
manera un tapa pa e bari . 

Locual tambe lo ta ideal ta e tanld blan- 
conan di 1000 Itr cu ta wordo bendi na 
diferente establicimento cu ta importa 
esakinan. Ta suerte mester tin pa por 
haya uno y percura pa laba esaki bon 
prome cu bo pensa di uze pa bay colecta 
awa yobi. Claro cu esaki tambe mester 


colecta awa na bo beneficio 


percura pa e ta bon tapa pa sangura. Por 
uza e mesun metodonan manera ariba 
menciona pa tapa. 

Na momento cu bo tin awa colecta es- 
al<d por yudabo baha bo gasto di awa 
di WEB Aruba NY Cu e awa ald bo 
por muha bo matanan pa varios siman. 
Por laba auto y tin hende ta uze pa laba 
paña. Claro mas hopi awa bo tin colecta 
mas beneficio bo por tin cu esaki. 

Un otro sugerencia ta colecta awa di 
Airco. Cua cas na Aruba no tin Airco?. 
Ta casi imposibel awendia pa por drumi 
anochi si no tin un Airco instala den un 
of mas camber di e cas. Airco awendia 
no ta un luho mas, pero un necesidad di 
e calor sofocante cu nos ta biba den dia- 
riamente. Un Airco por produci un av- 
erahe di entre cuater cu cinco gallon di 
awa pa dia. Awendia casnan ta consisti 
di dos of tres camber y cada camber cu 
nan Airco. Mas grandi den BTU e airco 
ta mas awa eta produci. Den caso cubo 
tin hemchinan manera di verf bo por 
colecta e awa. Awendia den e tempo 
moderno aki tin algun companianan di 
construccion por dunabo e idea y con- 
seho pa por haci conexcionnan di tubo 
riba tur e airconan cu por tin na cas y 
manda tur e awa den un tanki septico 
pa colecta. Imaginabo den un luna di 
tempo cuanto awa lo bo por tin colecta. 
E awa ald ta limpi y fresco y por wordo 
uza tambe riba bo matanan cubo tin 
planta sin problema. 

Tuma nota cu e awa di washmachine 
tambe por wordo colecta. Solamente 
awendia mester pone bon atencion 
riba e tipo di habon ta wordo uza pa 
laba paña. Ora di bishita un super- 
market pa cumpra e habon tuma bo 
tempo un rato y controla si e habon ta 
QBiodegradableQ. Esey ta nifica cu na 
momento cubo pone e habon den e awa 
pa laba e paña ta na e momento ey so 
e habon tin efectividad den e awa. Na 
momento cu e awa bay afo of riba e 



matanan e no tin ningun efecto riba e 
mata y tampoco riba e tera. Por muha 
bo matanan sin ningun efecto of daño 
alguno. Mester corda tambe cu e awa di 
habon ald ta haci e tera duro rond di e 
mata. Lo ta bon pa cada tanto tempo 
por pasa un “Chapi of un Halado of 
algo cu por los e tera bek pa e raiznan 
di e mata por hala rosea. 

Esaki ta algun punto importante cu ki- 
sas lo ta bon pa tene na cuenta na mo- 
mento cu nos drenta e temporada di 
awacero. Colecta poco awa y use con- 
sciente riba bo matanan uzando un 
sistema di irigacion cu ta yudabo tambe 
spaar awa. 

Colecta, Spaar y Uze consciente pa baha 
gasto di bo uzo di awa diariamente, un 
conseho di Departamento di Agricul- 
tura, Cria y Pesca. 

Kiwanis Club of Aruba ta lansa proyecto di 
Pasco pa alimenta e muchanan di Aruba 


KIWANIS Club of Aruba ta lansa e proyecto di ador- 
no di Pasco. Un idea y iniciativa cu a inicia aña pasa pa 
miembro di Kiwanis Club of Aruba, e tempo ey Lieuten- 
ant Governor di Division 26 di e Eastern Canada and 
The Caribbean District di Kiwanis International den 
persona di Giantonio Muller. 

Kiwanis Glub of Aruba ta continua cu e proyecto den 
luna di november y december. E meta principal di e 
proyecto di adorno di Pasco ta, pa recauda fondo pa e 
Eundacion “Ban Uni Man Pa Cria Nos Muchanan”. 

E fundacion aki ta percura pa algun aña caba, pa e 
muchanan di poco recurso, haya algo di come tur mainta 
na scol mes y asina aporta na nan prestacion na scol, ya 
cu desayuno ta keda un alimento di sumo importancia. 

E adorno di e aña aki tin un diseño unico caminda por 
wak 4 mucha rondona pa e bandera di Aruba. E adorno 
di Pasco a keda diseña pa Concept Creations y fabrica 
na Colombia. 

E pueblo di Aruba tambe por forma parti di e buni- 
ta proyecto aki, door di contribui cu un donacion di 
AWG 25,00 pa Eundacion “Ban Uni Man Pa Cria Nos 
Muchanan” y a cambio lo ricibi un decoracion unico di 
Pasco. Por tuma contacto cu cualkier miembro di Ki- 
wanis Club of Aruba pa asina haci donacion y ricibi e 
adorno di Pasco unico aki. 

Por tuma contacto tambe via di e pagina di Eacebook 
di Kiwanis Club of Aruba of por manda un email na 
prkiwanisclubofaruba@gmail.com como tambe na CIT- 
GO San Nicolas, CITGO Wayaca, GITGO Santa Gruz, 
CITGO Sasaki, Red Sail Sports y Taste Buds restaurant 
na Do It Center. 

Kiwanis Club of Aruba ta gradici e comunidad y e co- 
merciantenan di Aruba, cu semper a duna apoyo y sos- 
ten na tur e proyectonan cu Kiwanis Club of Aruba ta 
realisa durante aña pa e muchanan. Danki pa yuda Ki- 
wanis sigui aporta y yuda comunidad y specialmente e 



muchanan cu ta nos futuro. 

Kiwanis ta un organisacion global di boluntario dedica 
na mehora mundo via un mucha y via di un comunidad 
cada biaha y tin como lema: sirbiendo e muchanan di 
mundo. Kiwanis Club of Aruba ta activo den e comuni- 
dad Arubano desde 1965. 

Pa mas informacion di Kiwanis Club of Aruba y of su 
actividadnan por acudi na www.kiwansclubofaruba.org 
of Pacebook page Kiwanis Club of Aruba. 

Exitoso Coding Class pa adulto duna door di Gamma IT Solutions 



DIASABRA, 17 november, a tuma 
lugar na e oficina di Gamma IT Solu- 
tions e prome coding class pa adulto. 
Gamma IT Solutions a yega di ofrece dos 
coding class mas durante e aña aki espe- 
cialmente pa hobenan, cu a tuma lugar 
na april y juli. Door di e interes grandi di 
parti di comunidad pa siña un poco cod- 
ing basico, Gamma IT Solutions a dicidi 
pa ofrece un curso pa adulto tambe. 

E coding class a cuminsa cu un presenta- 
cion di Clifford Croes, software engineer 
di Gamma, cu a introduci e lenguahe 
di programa C#, cu lo ta esun pa traha 
cun’e den e coding class. Despues di e 
presentacion, e participantenan a ricibi 
un tarea pa traha riba un web browser 
nan mes. Esaki a bai hopi bon cu ayudo 
di e Software Engineers Rainier Gaari y 
Clifford Croes. 

Di parti di e participantenan tabata 
tin hopi interes y algun tabata tin hopi 
conocemento den e area di IT. Tur par- 
ticipante a ricibi un goodie bag y un cer- 
tificado di participacion den e coding 
class. 

Frank Baks, Director of Business Devel- 
opment na Gamma IT Solutions, ta co- 
menta “Nos a cuminsa cu e coding class 
door cu nos na Gamma ta haña impor- 
tante pa informa hobenan con IT ta im- 
portante y kiko tur por wordo hasi door 
di IT. Danki na e interes di parti di co- 
munidad na Aruba, nos a organisa esaki 
dos biaha mas incluyendo un les spe- 
cialmente pa adulto. Nos ta sumamente 
gradici pa e apoyo di tur hoben y adulto 
cu a participa den e coding classes”. 
Gamma IT Solutions ta informa pa keda 
pendiente di nan pagina di Facebook, 
unda nan ta publica e fecha y orario pa 
e siguiente lesnan, cu lo cuminsa atrobe 
na aña 2019. 

Minister Plenipotenciario Besaril 
a tene charla pa Genootschap 
Nederland Aruba riba innovacion 

MINISTER Plenipotenciario Guillfred Besaril riba invita- 
cion di Genootschap Nederland Aruba (GNA) tabata ora- 
dor special na e encuentro anual di e miembronan di GNA. 
E mandatario a elabora riba e vision di Gabinete Wever- 
Croes riba innovacion. 

E1 a cuminsa na para keto na e hecho cu Gabinete Wever- 
Croes ta un aña na mando. Un aña cu hopi reto y unda e 
ser humano ta central, asina sr. Besaril a bisa. Alabes e man- 
datario tambe a duna un resumen di su prome aña como 
Minister Plenipotenciario. Minister Besaril: “Den mi prome 
aña mi a concentra riba duna informacion y preparacion di 
studiantenan Arubano cu ta bin Hulanda pa studia. Un mi- 
hor preparacion ta pone cu nan por cuminsa nan estudio cu 
menos dolor di cabes. Pa e motibo aki mi a bay Aruba pa 
duna presentacionnan na tres scolnan secundario.” 

MinGev Besaril a sigi bisa cu guia di nos studiantenan tam- 
be ta hopi importante. “P’esey nos a aumenta e cantidad di 
mentornan di cuater pa ocho. Tambe mi a introduci un asina 
yama “studentenvolgsysteem”. Cu e sistema aki nos tin bi- 
sta ki tipo di estudio nos hobennan ta sigi y asina nos por 
suministra doñonan di trabao na Aruba cu e informacion 
aki.” 

E1 a mustra riba e importancia di fortalisa e organisacion cu 
ta Arubahuis. DRH a haci un estudio pa reorganisa Aruba- 
huis pa ta menos administrativo, pero mas envolvi y pa duna 
mas servicio na e comunidad Arubano na Hulanda. Otro 
aspecto pa loke ta e organisacion ta cu e desicion a cai pa 
renoba Arubahuis. “Nos Gobierrno ta kere den haci e sector 
primario un pilar importante di nos economia. Pa e motibo 
aki den mi prome aña mi a bishita y papia cu diferente insti- 


tutonan y companianan pa sondea posibilidadnan pa inverti 
den e sector primario na Aruba cu tecnologia innovativo. 
Nos tur sa e reto cu nos cunukeronan tin pa cu awa na un 
prijs abao. Den esaki mi a bin ta duna mi colega minister 
encarga cu sector primario e sosten nesesario cu tur e cono- 
cimento y experticio cu tin na Hulanda y mira cual sistema 
ta util na Aruba,” asina Besaril a bisa. 

Otro aspecto di innovacion cu e representante di Aruba na 
Hulanda a elabora riba dje ta e proyecto District 297 cu 
ta un plataforma pa Arubanonan den exterior por duna un 
contribucion na e desaroyo di Aruba. Tambe Districto 297 
ta boga pa mas union entre Arubanonan den exterior. E tar- 
ea di e plataforma aki ta pa medio di asina yama “think 
tank sessions” trece Arubano cerca pa intercambia cu otro 
y crea un modelo economico innovativo, creativo y vital. 
Un proyecto concreto cu a sali for di e sesionnan aki ta e 
Kids4Bytes, cu ta yuda muchanan desaroyo abilidadnan di 
e siglo 21 pa medio di programacionnan. 

E programa a conta tambe cu un presentacion corto di direc- 
tor di Stichting Monumentenfonds Aruba ing. Anne Wit- 
senburg. Den su introduccion sra. Witsenburg a ilustra Idco 
su fundacion ta encera y su significacion pa monumentonan 
na Aruba. Acualmente Stichting Monumentenfonds tin 12 
monumento bou di nan supervision. E edificionan ta wordo 
renoba pa Stichting Monumentenfonds y ta wordo poni na 
huur. 

Entre e discursonan tambe tabata tin un intermezzo musi- 
cal di Kris Berry acompaña pa gitarista Jean-Jacques Rojer. 
Escritor y poeta Arubano Henry Habibe a declama for di 
propio poesia. 

Presidente di Genootschap Nederland Aruba Nico van 
Grieken a papia riba e existencia di GNA y cu aña pasa a cel- 
ebra 20 aña di existencia, cu oradornan di nomber manera 
Princesa Laurentien y Thom de Graaf, cu recientemente a 
keda nombra como vice presidente di Raad van State. Tam- 
be sr. Van Grieken a bisa cu GNA ta hopi contento cu e 
discurso cu Prome Minister Evelyn Wever-Groes a duna den 
Perscentrum Nieuwspoort na juni ultimo. Sr. Van Grieken a 
cita Prome Minister Wever-Groes cu a bisa di ta kere den Re- 
ino Hulandes y cooperacion den Reino. Tambe cu e prome 
mandatario a enfatisa cu Aruba ta maneha su retonan su 
mes y cu energia. Segun Wever-Croes un di e retonan grandi 
di Aruba ta e situacion financiero di Gobierno, pero cu Aru- 
ba no ta pidi Hulanda placa, sino tempo y espacio pa reali- 
sacion di un maneho financiero nesesario, pero responsabel. 
“Cu e actividadnan al<d GNA ta purba na trece mas comp- 
rension na Hulanda di e relacion entre Aruba y Hulanda y 
Aruba su posision den Reino Hulandes,” asina presidente di 
GNA Nico van Grieken a bisa. 

Fotografo Nico van der Ven. 

Aruba Beach Tennis Open 201 8 

Federica Bacchetta a retira como campeon hunto cu Giulia Gasparri 

DIADOMINGO ultimo, a yega su final, e evento 
mas grandi di deporte na Aruba y alaves e evento num- 
ber uno di mundo, esta Aruba Beach Tennis Open 2018. 

Eagle Beach un biaha mas a keda chikito, cu sigur mas 
di 4 mil hende riba e anochi final di e torneo aki, a pone 
un record nobo pa loke ta asistencia. 

Despues di a experiencia e wega di mas largo den histo- 
ria di beach tennis, cual tabata e di dos semi final den 
categoria masculino, nos por duna inicio na e weganan 
final riba center court. Den e categoria femenino e ekipo 
di Italia number 1, alaves campeon mundial 2018, a bay 
final contra di e ekipo forma pa un brasilera y aleman. 

Ta trata aki di Federica Bacchetta (2) y Giulia Gasparri 
(2) contra di Maraike Biglmaier (5) y Rafaella Miiller 
(5). Den 2 tremendo set Maraike y Rafaella a bay cu e 
titulo di campeon pa loke ta categoria PRO Women’s 
Doubles. Un momento hopi emocional, ora cu despues 
di e partido Federica Bacchetta, kende ta un idolo den e 
deporte aki, a anuncia cu esaki tabata su ultimo partido, 
ya cu e lo stop di practica esaki. 

Pa loke ta categoria masculino, Michele Cappelletti, 
kende a gana den 2017 hunto cu Fuca Carli, a team up 
cu Alessandro Calbucci pa purba retene su titulo. Nan 
mester a enfrenta e duo dinamico, di Tomasso Giovan- 
nini di Italia y Nikita Burmakin di Russia. Por a wak 
di comienso cu nan 2 tabata e faboritonan ya cu nan 
ta a bataya pa mas cu 3 ora den nan wega semi final. 

Despues di a bataya, Nikita y Tomasso a keda como 
campeonnan nobo di e Aruba Beach Tennis Open den 
e categoria masculino. Asina aki tambe, awe Beach Ten- 
nis, ta conoce pa prome biaha den historia, un hungador 
cu no ta di Italia, na prome lugar di e ranking mundial, 
den nomber di Nikita Tomasso 

Asina ey e anochi e termina, cu e ceremonia di entre- 
gamento di premio y despues di esaki a sigui cu e after 
party cual varios persona ta unicamente bin e torneo 
aki pa presencia esaki. Nos di Beach Tennis Aruba kier a 
gradici cada un di nos sponsornan, cada un cu a partic- 
ipa, cada un cu a bin wak e weganan y asina aki aporta 
pa a hasi e evento aki uno sumamente exitoso 

Best of the Best Taekwondo Challenge tabata grandi 

DIASABRA ultimo a tuma luga e di 23 Best of the 
Best Taekwondo Challenge 2018 cu participacion di 8 
pais cu un total di 25 atleta Internacional y 43 local cu 
a bringa contra otro. 

Den Best of the Best nos tabata tin varios campeon cu 
a haci cu Best of the Best tabata e campeonato di aña 
2018 den e mundo di Taekwondo na Aruba. Canada 
a participa pa prome biaha cu 6 atleta. Ecuador a par- 
ticipa cu Mell Karen Mina medayista di Brons den we- 
ganan Sur Americano y Pan Americano. 

Mell Karen Mina a gana medaya di oro den e di XI Open 
di Costa Rica. Chile a bin cu su seleccion di 12 atleta. 
Corsou a bin cu 4 atleta di nan seleccion. Surinam a subi 
su cantidad di atleta te cu 14, compara cu na aña 2017. 



Den Best of the Best a haci uso di e sistema electronico 
Daedo Generation G2 dirigi pa Luciano Mazzeo kende 
a opera e sistema for di mainta te cu anochi. 


Un Best of the Best cu 70 pelea di categoria Infantil, 
Cadet, Junior y Adulto. Ademas di e campeonato tabata 
tin dos dia di training, mainta na Eagle Beach y atardi 
na Tarcisius Kleuterschool. Cali Manuel for di Corsou 
tabata den Best of the Best tambe. 

Dr. Guacaipuro Jimenez y Viviana Bustos tabata pre- 
sente den Best of the Best. 

Brazil Taekwondo Stichting ta hopi gradici di por a 
logra un otro meta cu un promocion haci for di luna di 
Januari pa www.mundotaekwondo.com cu a logra subi e 
cantidad di atletanan compara cu na aña 2017. 

Duo Kwidama i Janzen a sali di 
bon ku sentensia di wes 


WILLEMSTAE). M. Kwidama di 21 aña di edat i G. 
Janzen di 17 aña di edat mester a aparesé dilanti di wes 
señora mr. Edelenbos dialuna pa responsabilisá nan mes 
pa aktonan kastigabel ku nan a kometé. 

Fiskal di Ministerio Publiko tabata señora mr. Eva Bos. 
E akusado M. Kwidama no tabata presente, solamente 
G. Janzen, kende tabatin 4 akusashon riba su nómber, 
esta ku dia 31 di mei 2018 el a maltratá un persona di 
fam Fulgencio ku moketa. 

E siguiente akusashon ta ku e maltrato aki a sirbi e 
propósito pa kita un telefon mobil for di e viktima. E 
di tres akusashon kontra di Janzen ta ku dia 13 di mart 
2018 el a menasá e suidadano Mauro Baezr ku un arma 
di kandela. 

A tira riba Mauro Baezr kende a sali na kareda, pero a 
keda heridá. Aki tabatin gritamentu na bos haltu: “Mat’é 
swa, mat’é swa! Finalmente e di kuater akusashon kon- 
tra di G. Janzen ta poseshon di arma di kandela. Kontra 
di M. Kwidama tabatin solamente e akusashon di ta- 
bata kómplise den e maltrato di Fulgencio. 

Pero Kwidama a deklará na polis ku el a unikamente 
interveni pa kita Janzen for di Fulgencio. Ampliamente 
a trata e akusashonnan kontra di G. Janzen, kende ta un 
hóben di apénas 17 aña di edat, pero ku ya tin problema 
ku droga. 

Alctualmente Janzen ta interná den Brasami pa trata- 
mentu kontra di su adikshon i segun profeshonalnan di 
AJJC e trato ta progresando. G. Janzen den sala di korte 
dialuna a duna di konosé ku e ke kita for di uzo di e 
maldito droga i ku e ke ta un ehémpel pa su yu muhé ku 
a kaba di nase. 

E1 a bisa ku el a stóp di huma, pasobra e no ke ta un 
adikto. Representantenan di e instansia AJJC, enkargá 
ku dunamentu di guia na Janzen, a deklará ku ta mi- 
rando klaramente kambio den su forma di proseder. A 
tést Janzen algun biaha riba su uzo di droga i a mira 
klaramente un kambio faborabel. 

En prinsipio wes a deklará ku lo tabata mas korekto pa 
skucha mas testigu pa laga kada un bisa kiko eksakta- 
mente a sosodé i kiko segun nan tabata e papel real ku 
Janzen a hunga den e tiroteo ku e arma, pero esaki tóg 



no a sosodé, wes a dal bai ku e informashonnan te asina 
leu riba mesa. 

E deklarashonnan di sikiater i sikólogo ta varia, esun 
ta bisa ku Janzen ta debidamente responsabel pa su ak- 
tonan, siendo e otro a haña ku e mester di tratamentu 
inmediato den Brasami i ku Reclassering mester duna 
un man den e situashon, sino e chéns ta grandi ku Jan- 
zen, siendo den e mesun sirkunstansia di famia i amigu- 
nan lo bolbe kai den e mesun situashon ferfelu, kapas 
pa kometé mas akto kastigabel. 

Aktualmente Janzen no ta bayendo skol, pasobra ta 
konsentrando full pa resolvé e problema di su adikshon. 
Abogado señora mr. Scheperboer Parris a hasi e pregun- 
ta si lo tin intervenshon di voogdijraad, pero no tabatin 
konfirmashon di e posibilidat ei. 

Fiskal en prinsipio a yega na un demanda di 6 luna kas- 
tigu di prizon kondishonal pa ámbos, pero ku Janzen, 
mirando su edat, mas bien siguiendo e trayekto di un 
kastigu hubenil. Pa Kwidama un kastigu di prizon di 6 
luna kompletamente kondishonal mas 120 ora di trabou 
i pa Janzen un kastigu di prizon hubenil di 6 kondisho- 
nal i 40 ora di trabou ta loke fiskal a pidi. 

Sinembargo wes mr. Edelenbos a disidi kompletamente 
otro, esta 4 luna kastigu di prizon hubenil riba e base 
kondishonal i un periodo di prueba di 3 aña i guia di 
AJJC pa e por resortá bou di Brasami i haña trato kontra 
di su adikshon na droga. Pa e akusado Kwidama wes a 
dikta un sentensia, kaminda e persona aki a sali liber pa 
falta di sufisiente argumentashon den e fail. 

Parlamentario Hato ke sa: 

Kon ta pará ku proyekto plachi 
di number ku chip aden 



WILLEMSTAE). Den akuerdo 
di gobernashon 2017-202Itin men- 
shoná ku gobiérnu di Kórsou lo in- 
trodusi un plachi di number nobo i 
moderno pa outo. 

Hasta t’asina ku Minister di Trans- 
porte Tráfiko i Planifikashon Urba- 
no señora Zita Jesus - Leitu a duna 
deklarashon kaminda a splika ku e 
plachi nobo lo tin un chip den dje i 
ku esaki lo yuda outoridatnan haña 
informashon tokante e vehikulo riba 
kua e plachi number ta pega pero 
tambe ku esaki lo yuda na momen- 
tunan di kóntról i vigilansia. 

Den e akuerdo di gobernashon tam- 
be tin stipulá ku lo bin ku apara- 
tonan nobo pa keuringslokal pa por 
kur outo na un manera mas moder- 
no i efisiente. Nos ta yegando fin di 
aña kaminda hopi di nos ta paga nos 
impuesto riba vehikulo motorisá p’e 
proksimo aña esta 2019 mirando ku 
esun di 2018 ta kaduká 31 di desém- 
ber. 

Den kuadro di esaki Parlamentario pa 
frakshon di MAN sr Wimbert Hato 
a hasi algun pregunta na Minister 
di Transporte Tráfiko Planifikashon 
Urbano i Minister di Finansa: 

Kon ta para ku plachi number nobo, 
nan ta kla p’e proksimá aña ? 

Ora nos paga impuesto 2019 (mo- 
torrijtuigenbelasting) na desémber 
2018 nos lo risibi e plachi number 
nobo? 

Si dado kaso ta reparti plachi nobo 
lo tin e chip bérdat aden? 

Tin e sistema outomatisá kla instalá 


kaba pa hasi kontrol? 

Si e sistema outomatisá no ta Ida ai- 
nda pa ki dia esaki lo ta kla i den 
funshon? 

A kumpra aparatonan nobo pa Keur- 
ingslokaal pa hasi e sistema di kur- 
mentu di outo mas efektivo? 

Si t’asina kiko pueblo por spera di 
kiko e kambionan lo ta? 

Kuantu e plachi di number nobo lo 
kosta? 

Na momentu ku implementá e siste- 
ma nobo di kur outo e gastu pa kur 
outo lo oumentá ? 

Ta bérdat ku motorrijtuigenbelasting 
lo subi i ku kuantu? 

Lo bin mas fasilidat kaminda ku por 
paga number di outo? 

Kiko lo bai hasi pa sóru ku tur hende 


ta paga nan motorrijtuigenbelasting 
manera lei ta preskribi? 

Kuantu vehikulo tin riba nos kareter- 
anan i kuantu e impuesto riba ve- 
hikulo lo por generá si tur hende 
paga nan number di outo? 

Aparte di kóntról di polis kiko Finan- 
sa tin pensa di hasi pa forsa kumpli- 
mentu ku pago di motorrijtuigenbe- 
lasting? 

Outomobilistanan ku ta hasi uso di 
nos karetera i ku lo tin ku bai paga 
nan impuesto manera a kustumá ke 
tin klaridat kiko nan por spera i kiko 
ta e status di e plachi number ku chip 
den dje ta bin i kon e lo funshoná. 
Tambe klaridat riba kon keuringslo- 
kaal lo bai funshoná den futuro. 

Dipulado Guerra: ''Venezuela 
lo stóp di eksporlá pelroli!" 

WILLEMSTAD/CARACAS. E ekonomisa i eksper- 
to petrolero opositor na Venezuela, diputado José Guer- 
ra, a denunsia ku riba e paso ku produkshon di petroli 
ta kaiendo ultimo añanan, pronto Venezuela no por 
eksportá petroli mas. 

Lo tin petroli wél pero esei lo ta pa China prinsipal- 
mente i un parti ta pa Rusia ku a fia Venezuela masha 
plaka. 

Di manera ku no ta sobra petroli pa eksportá pa Kór- 
sou i otro islanan den Karibe i ta nos pais mester buska 
petroli riba merkado internashonal pa suministrá kom- 
bustibel na nos pueblo. 

Guerra a demostrá ku sifra ku e aña’ki e produkshon 
petrolero di Venezuela a kai drastikamente i a pro- 
dusiendo 740.000 bari menos. 

E kaida di produkshon di petroli a kousa ku Venezuela 
a pérdé di gana 14.400 mion dóler. 

Segun Guerra, tur esaki pasobra gobiernu a konverti 
PDVSA den un ministerio politiko kombiná ku fuga di 
personal profeshonal. 



Por lo menos 5000 trahadó spesialisá a bandoná e kom- 
pania pa bai traha den otro pais. 

E diputado a deklara ku gobiernu mester nombra un 
direktiva nobo den PDVSA i un minister nobo pa asun- 
tunan di petroli i kambia e lei petrolero. 

Unikamente asina por stóp e kaida di produkshon. 

Pero pa alkansá nivelnan di antes lo dura sinku aña! 
Promé ku esei sosode e produkshon lo kai te na un mion 
di bari pa aña pa fin di aña. 

E pais ta sobrebibiendo danki na plaka ku venezolano- 
nan ta manda for di tur parti di mundu pa nan famian- 
an na Venezuela pasobra petroli mes no ta produsiendo 
dóler pa presupuesto. 

Na final Guerra a splika ku e uniko solushon ku e ta 
mira ta pa sektor privá tuma e refinerianan over. 


Curaçao Medical Center 
ta reklutá personal na Ulanda 


WILLEMSTAD Tin algu inkomprendibel ta tuma 
lugá den seno di gerensha di Curacao Medical Center 
ku ta éks SEHOS, i ku ta inkomprendibel. 

Tin vakatura ku a keda habri pa por solisitá na Curaçao 
Medical Center siendo ku ni esnan ku ta laborando ei 
nan no tin klaridat riba na funshon. 

Parlamentario Plet a tuma nota tambe di un invitashon 
ku Curaçao Medical Center a saka na Hulanda pa asina 
tur esnan ku ta interesá pa traha na Curaçao Medical 
Center por asisti na evento ku lo tuma lugá 23 novém- 
ber 2018 na WTC den Haag kaminda e direktor G. 
Martina lo tei pa duna presentashon. 

Plet ke sa di minister di Salubridat kiko ta e motibu ku 
awor a resultá ku personal di SEHOS mester solisitá pa 


por bai traha na Curacao Medical Center siendo ku a 
palabra ku tur hende lo pasa over i ki lo pasa ku esnan 
ku no solisitá. 

Kiko ta sosodé ku e personanan ku lo solisitá pero ku no 
a logra haña e funshon? 

Kiko ta e motibu ku a saka vakatura na Hulanda i no na 
Kórsou i/óf tur dos pareu kon por ta ku ta habri vaka- 
tura siendo ku e personal di Sehos no tin klaridat riba 
kua funshon nan lo bai haña. 

1 finalmente kiko ta meta dje “Meet up event Curacao 
Medical Center” na Hulanda of ta otro snoepreisje ku 
daggeld vergoeding réimu pa gerensha di Curacao Medi- 
cal Center. 

Kaso di divorsio ta demostrá; 

Sumamenle kompliká pa kalkulá suma di alimentatie 


WILLEMSTAD. Regularmente sa tin kasonan di 
korte ku no ta bai riba kasonan di krimen of deman- 
danan finansiero pero tin kasonan dramátiko di ken ta 
paga kiko i kuantu den kaso di divorsio. 

Un kaso asina tabatin resientemente den korte kaminda 
identidat dje protagonistanan no ta importante sino e 
esensia dje kaso pa mustra kon kompliká ta pa wes di- 
sidi ken tin ku paga kuantu pa kria tres yu. 

Pa fiha e suma, Voogdijraad mester a hasi investigashon, 
e homber mester a saka su selashi finansiero i e muhé 
tambe i tur hende mester a haña sa ku e homber tin un 
debe di estudio na Ulanda. 

Pero no ta plaka so mester a regla sino ken ta keda ku e 
yunan ki dia i kuant’or. 

Por ehempel, e yu mayó tin 18 aña i mester a hasi areglo 
di bishita pe. 

E dos yunan menor di edat aktualmente ta keda serka 
e tata for di djabierne atardi despues di skol te djad- 
umingu atardi 6’or. Despues e areglo a kambia ku kada 
dos siman e dos yunan menor di edat por keda serka e 
tabata for di djabierne te djamars siguiente siman. 

E areglo ta kana bon. 

Pa loke te parti finansiero, e homber tabata duna mama 
di su yunan 450 florin pa luna pa kuida e yunan. 

E señora a bisa ku e plaka no ta yega i a pidi 400 florin 


pa luna pa kada yu pero e homber por paga solamente 
200 florin pa kada yu pa luna. 

Pa lei e mayornan tin obligashon di kontribui den pago 
pa kria nan yunan te dia nan hasi 21 aña si nan ta stu- 
dia. 

E señora a traha un lista pa demostrá ku ta kosta NAf 
2.975,- pa luna pa kria e muchanan na drechi i asina 
mes e tabata masha frugal den su demanda. 

Den e presupuesto tin gastu di telefon ku internet tam- 
be. 

E lista ta penoso di mester publika kon doloroso mester 
ta pa bringa pa delaster florin pa kria e yunan. 

I esei ta sin konta ku dado momento e homber a bisa 
wes ku ela duna su éks 3000 florin pa kumpra e outo 
pero e éks a bisa ku nan a hórta e plaka promé ku e por 
a kumpra outo! 

Pero no te mama so tin derechi riba alimentashon; e 
homber tambe. 

Por ehempel ku su debe di 284 pa luna na ACU i su 
debe di estudio di 860 florin pa luna i belasting di 875 
florin pa luna. 

Kualke hende na su bon tinu lo a disidi pa never mind 
divorsio i sigi biba den famia pasobra un konstrukshon 
asina’ki ta realmente un tortura. 

Mas ainda awor ku e homber tin un muhé nobo. 


Maneho di transishon 
di personal di Sehos ta 
stail di hokus-pokus? 

WILLEMSTAD. E parlamentario Plet tabatin dife- 
rente pregunta relashoná ku transishon di personal di 
Sehos pa Curaçao Medical Center. 

Pronto nos hospital nobo ta keda kla pa asina brinda 
nos komunidat e servisio deseá i di un forma mas mod- 
ernisá i ku tur personal di Sehos lo pasa pa Curaçao 
Medical Center i niun hende lo no pérdé nan trabou. 

Grandi tabata su sorpresa ora ela tuma nota ku personal 


di Sehos mester solisitá pa por bai traha na HNO siendo 
ku esei no tabata e palabrashon. 

Esaki sigur a trese un preokupashon i hopi strés pa e 
personal nan di Sehos. 

Ultimo siman nan tabatin e proseso di solisitut ku a 
tuma lugá di kual hopi personal ta konfundi i falta di 
informashon pa loke ta trata e funshonnan nobo ku lo 
tin den Curaçao Medical Center. 

Euera di esei tin sierto funshonnan ku aktualmente tin 
den Sehos lo no ta eksisti mas i tambe tin sierto fun- 
shon ku e kantidat na Curaçao Medical Center ta hopi 
ménos kompará ku loke tin na Sehos aktualmente. 
Esaki ta algun di e situashonnan ku a presentá i ku ta 
tresiendo hopi konfushon serka personal di Sehos. 

Despues di Refinerio: 

Awer ta UTS ta riba mapa pa otro hende bira doño 


WILLEMSTAD. Dialuna parlamento a diskuti riba 
futuro di UTS i dialuna a tene reunion basá riba reunion 
di 2014 kaminda via moshon a pidi gobiernu di aquel 
entonces pa buska partner pa inisia e proseso di buska 
sosio riba tereno di telekomunikashon pa nos pais. 

E pregunta ta; kiko a pasa ku progreso den e ultimo 4 
añanan ku a pasa? 

Kuater aña a pasa i ningun gobiernu a saka un dede pa 
reakshoná riba e punto aki te ku awor UTS ta ku lomba 
kontra muraya. 

E rumor ta kore ku gabinete Rhuggenaath ta purba 
bende UTS pa haña sén pa tapa buraku den presupues- 
to manera CFT ta eksigi. 

Di parti di frakshonnan di koalishon nan a atverti ku e 
ponensia aki ta peligroso pasobra 4 aña pasá a pidi aten- 
shon pe proseso i awor lo bai us’é pa metanan politiko 
bou di kapa di telekomunikashon fuerte. 


Konkretamente: benta di UTS ta pa yena buraku di pre- 
supuesto 2017? 

Pasobra for di e karta di MFK pidiendo e reunion por 
krea e impreshon ei fasilmente i koalishon a kalifika es- 
aki tendensioso. 

Masha énfasis a pone ku e reunion ta pa krea un tele- 
komunikashon fuerte pero ku esei mes e argumento a 
enserá un sensura kontra e indolensia di gobiérnunan 
pa atende e asuntu ei. 

Ounke dos dje miembronan di frakshon di MFK no ta- 
bata presente ne reunion dialuna mainta, e uniko miem- 
bro presente a defendé posishon di su partido i a indiká 
ku e moshon di 4 aña pasá tabata pa buska sosio pa 
UTS, no pa bende e kompania. 

En todo kaso MFK ke sa si e minister ta atendiendo 
venta di UTS i ku kopia dje intenshon mester a bai par- 
lamento, ainda esei no a sosode. 


Diálogo Nashonal no por remplasá Parlamento! 


WILLEMSTAD. Di akuerdo ku parlamentario Moz- 
es, e asuntu di venta di akshonnan di kompania di go- 
biernu UTS pero no konforme moshon di 9 desember 
2014 ku a pasa ku voto general. 

Den e moshon ei fo popio di buskedo di 
un porfner sfrofegiko fuerfe. 

UTS tabatin ganashi konsekutivo i kuantioso pero dado 
momento mester a separá Nevis i mester a traspasá Sur- 
nam pasobra tabata debe nan pero e ruta nobo no ta pa 
purba un sosio strategiko fuerte. 

Mozes kier a sa dikon gobiernu Rhuggenaath no a bin 
gabinete bék pero esei ta pasobra e ta hasi ku parla- 
mento no a eksisti. 

E 12 parlamentarionan di koalishon ta haña instruk- 
shon di gobiernu i no ta bai parlamento. 

Den ningun pais demokratiko esei no ta posibel. 


Den kaso ku a pasa moshon i no a ehekut’é pueblo lo 
a pone preshon riba gobiernu i p’esei parlamentarionan 
tin un responsabilidat asina grandi. 

Inferesonfe fo po so konfu okshon 
Sinf Moorfen fin u kuonfu Korsou fin. 

Mozes a komprondé ku konseho di minister a pasa de- 
sishon ku a aprobá benta di akshon di UTS i ke sa kuan- 
tu akshon ta bai bende. 

Kiko nan akordá pa bende pasobra ela tende ku go- 
biernu ke bende tur akshon di UTS. 

Tin kompania kla pa paga 200 mion florin i e ke sa si 
ta bérdat pero kiko lo para dje trahadónan i e kompani- 
anan afiliá manera TDS i Telecuracao. 

Pero por fabor bisa ta ken a hinka e idea den gobiernu 
pa bende akshon di UTS i ta ken a rekomendá esaki. 
Aparte ku si ainda mester kontesta e pregunta ku si ta 
kompetensia di parlamento pa aprobá of prohibi benta 
di akshon di UTS. 

EDITORIAL 

FIN Dl AÑA YEN Dl KONFLIKTO 


WILLEMSTAD - Fin di aña 2018 no ta priminti di 
bira un fiesta di alegria i felisidat manera e tabata tradis- 
honalmente bou dje sirkunstanshanan ku Kórsou t’aden 
aktualmente. 

Aña 2018 lo drenta historia komo aña ku e promé ola 
di retironan a kai na varios kompania i falta mas ainda 
pa kai. 

Promé ku bai den detaye, nos opinion sumamente per- 
sonal ta ku hopi dje gólpinan aki ta pa falta di premirá 
kiko futuro ta trese ora sierto kosnan sosodé. 

Por ehempel e krisis na Venezuela ku tin nos haf i nos 
refineria paralisá. Tur hende ku ta lesa i tende notisia di 
Venezuela por a spera ku un dia e bómbóshi di gober- 
nashon ei lo eksplotá pero tur hende inklusive nos go- 
biernunan, a hunta tapa-kara keriendo ku e fila di dom- 
ino lo kai nos banda. 

E promé piedra di domino den e fila ta Venezuela i si e 
kai, tur ku ta su tras lo kai kune. 1 esei ta sosodiendo. 
Hopi kos ónbeskóp gobiernu venezolano a bin ta hasi 
ku Kórsou i Aruba i hasta ku gobiernu ulandes ponien- 
do preshon riba nan i hasta chantahe i nan a guli manda 
bou. 

Kórda riba e kaso di e militar burdugu venezolano ku 
nan a nombra konsul na Aruba i a menasa Ulanda ku si 
no lag’e bai, nan lo mira ta pasa. 

Despues a dikta medida di sera espasio aereo unilateral 
kontra nos islanan. Atrobe a traga e baina ei di Maduro 


i su kompinchenan. 

Pero na Kórsou mes nos no ta mihó speshalmente den 
gobernashon. E were-were rondó di refineria ta algu ku 
un gobiernu sensato mester a premirá si nan a yega di 
tende dje dicho ku “regeren is vooruitzien”. Den e kaso 
aki nan ta argumentá ku “Regeren is bijziend”. 

Ta p’esei tur hende kore manera galiña sin kabes i purba 
skuif e problemanan padilanti i promé minister ta bula 
bai Ulanda pa no enfrenta ni su koleganan di partido. 
Pasobra un momento e bérdat mester sali ta dikon a 
neutralisá van Kwartel. 

UTS ta den problema serio i no por paga dividendo pero 
ta bai fia plaka na banko pa supuestamente modernisá 
e ret pero na mesun tempu duna gobiernu sén pa tapa 
buraku den presupuesto. 

Esei te método ‘a la Jardim’ manera un parlamentario a 
bisa e siman aki. 

Ata otro ku a hinka Kórsou den problema finansiero 
grave pero ta sintá ‘hoog en droog’ riba su trono den 
Banko Sentral komo pago pe fabor ku ela hasi poko 
politiko inkompetente pa nan por a konservá nan stul 
ministerial. 

Den pasado nos tabata usa e famoso dicho “del Curazao 
que se va”. Posiblemente mester saka e dicho aki for di 
kouchi boulo pa deskribi loke ta bai pasa na Kórsou den 
futuro serkano. 


Un di non tda Haitiano 

Hopi desgrasiado: trio disfrasá 
na Zwarte Piet ta atrakadó 



WILLEMSTAD. Dialuna alrededor di 17.28’or, 
Sentral di Polis a dirigi un unidat di Barber na un mini- 


market na Dokterstuin pa un kaso di atrako. 

Dos hómber bisti na “zwarte piet” a yega na e mini- 
market i bou di menasa di machete a bai ku e kaha di 
plaka di e negoshi. Polis despues di un buskeda den be- 
sindario, a bin detené tres sospechoso den Kaya Soeur 
Catalisia. E tres sospechosonan aki, ainda tabatin e 
kaha di plaka ku kontenido huntu ku nan. 

Ta trata di: 

- K.S.M. nase na Kórsou di 19 aña di edat; 

- Y.VO. nase na Kórsou di 18 aña di edat; 

- S.R. nase na Haiti di 20 aña di edat. 

A konfiská e kaha di plaka i a presentá e trio dilanti 
di un fiskal ouksiliar ku a ordená nan enkarselamentu, 
pendiente di mas investigashon. 

Ku lus di koya na Julianadorp 

Aqualectra ta kuminsa konstrui proyekto piloto di ret inteligente 


WILLEMSTAD- Kórsou ta bai haña su promé ret 
di utilidat inteligente e siman aki, ora ku Aqualectra 
kuminsá instalá lusnan di kaya inteligente den Juliana- 
dorp i konverti e lusnan di Seru di Domi pa por fushoná 
riba e ret inteligente di lus di kaya. 

Esaki ta un proyekto piloto riba ruta pa instalashon di 
un ret inteligente rónt Kórsou kaminda lusnan di kaya 
ta LED i un sistema pa manehá e lusnan di un forma 
inteligente. Riba e mesun ret inteligente aki, lo konektá 
kas i negoshi pa medio di meternan inteligente. 

E trabounan den bario di Julianadorp ta kuminsá e si- 
man aki i lo kulminá medio desémber di e aña aki. 

Den e próksimo siman lo tin trabou ta tuma lugá pa 
instalá un kantidat di 480 punto di lus inteligente den 
e bario di Julianadorp. 

Ta trata di un invershon di Nafl. 1.6 mion. E eksperen- 


sia i konosementu kolektá, atrabes di e proyekto piloto 
aki, lo sirbi tambe pa perfekshoná e konfigurashon di e 
infrastruktura ku mester karga e ret inteligente di utili- 
dat. 

Koperashon i komprenshon rumbo utilidat di futuro 
E kambio rumbo pa utilidat di futuro ta unu eksitante 
pero ta eksigi komprenshon, indulgensia i koperashon 
na momentu ku ta kana e rumbo aki. 

Poko poko pero sigur Aqualectra ta kambiando, no uni- 
kamente su meks di produkshon di koriente pa e ta mas 
stabil, pero tambe mas sostenibel i na mes momentu ta 
krea un ret di distribushon ku ta robusto i mas inteli- 
gente pa brinda e kliente di Aqualectra un eksperensia 
ku ta pas ku su eksigensianan moderno. 


25% di presupuesto di kas ta bai na gastu di bibienda 


WILLEMSTAD. Oflsina Sentral di Statistik (CBS) 
a publiká e resultadonan básiko di e enkuesta di presu- 
puesto ku a tene na 2016. 

E resultadonan aki ta duna informashon riba gastu di 
konsumo di e kasnan di famia na Kórsou, parti den dife- 
rente kategoria di konsumo, manera kuminda, bibienda, 
i transporte i komunikashon. Informashon tokante gas- 
tu di konsumo ta importante pa por kalkulá inflashon 
i Indise di Preis pa Konsumidó (IPK). Pa kalkulá esaki- 
nan, CBS ta wak preis di un kantidat grandi di produkto 
i servisio ku ta den ‘makutu di konsumo’. 

Makutu di konsumo ta un lista di produkto i servisio ku 
ta reflehá patronchi di konsumo di yu di Kórsou. CBS 
ta aktualisá e lista aki regularmente (‘basisverlegging’) a 


base di e resultadonan di e enkuesta. 

Na Kórsou, tur luna, un kuart di presupuesto disponi- 
bel di e kasnan di famia ta bai na gastu di bibienda 
(25%), prinsipalmente gastu di sea hipotek óf hur. 

13% di e presupuesto ta bai na transporte i kuido di 
salu, 

12% porshento na kuminda i 11% pa kas i muebel. 
paña i sapatu (10%), 
komunikashon (7%), 

kuido di salu, hotél i restorant (2% respektivamente), 
gastu enseñansa (1%). 

E patronchi di gastu ta varia naturalmente entre e gru- 
ponan ku diferente komposishon di kas di famia, en- 
trada di kas di famia i nivel di enseñansa 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.facebook.com/awemainta 


mm 


583-1400 


www.awemainta.com 


583-1444 

Kritika general den parlamento: 

Antes señal di UTS tabata bai na 
Bandabou so, awor kaminda e ta bai 


WILLEMSTAD- Señal di UTS ta pérdé rónt Korsou 
no solamente na Bandabou i servisio ta bai asina atras 
ku e ta afektá henter Korsou. 

Pesei Pisas di MFK kier a sa kon fa bai 
solushona e problema aki pasobra fa ku 
sén fin ku solushoná e kas. 

E problema na Korsou ta ku a habri merkado pa kompa- 
nianan poderoso drenta riba merkado i asfiksiá UTS di 
manera ku publiko tin eskoho pa sea telefon, televishon 
i internet. 

Na Aruba esei no fe kaso: fa SETAR 
so por duna e servisionan ei. 

Den paso resiente a papia di transmishon via fiber, awor 
e no por tuma lugá mas pasobra no tin sén pa hasi in- 
vershon. 


E pregunta klave ta: ki balor UTS tin riba merkado i 
kuantu parti gobiernu ke bende? 

Pasobra ningun hende ta inverti plaka den UTS sin bira 
akshonista (pero kasi sigur pa telekomunikashon tambe 
ta konta e regla ku ta e kompania di Kórsou mester ta 
akshonista mayoritario). 

Un parlamentario a puntra si gobiernu a informá sindi- 
kato dje paso nobo di buska sosio nobo i si e sosio nobo 
lo atendé ku e sindikato. 

Ta hopi problema tin i poeitoenan ta saliendo for di ma- 
kutu manera e sentro di data na Mahoema ku si esaki 
tambe ta den pakete di bende. 

Dialuna a keda di tende di gobiernu kiko ta kiko pero 
minister Zita Eeito a saka su kurpa masha suave anun- 
siando ku e mester di un siman pa pensa kiko e ta bin 
gaña parlamento. 


Despues di tabata gana nniones 

Gobiernu la buska sosio ku plaka pa bira sosio di UTS 


WILLEMSTAD. E opinionnan ta dividi den parla- 
mento di Korsou ku si gobiernu ta buskando sosio pa 
UTS of bendiendo akshon di UTS pa haña plaka i si ta 
un kompania establesé na Korsou. 

E palabrashon ta ku e minister lo a aportá bék na parla- 
mento pero esei no a sosode loke no ta straño pasobra 
lamentablemente e minister ku awor aki ta manehando 
e kartera di UTS ta un dje ministernan mas foi dia ku e 
pais aki a konose. 

Skandaloso ta e hecho ku UTS No por paga dividendo 
pero ta obligá nan di hasi fiansa na banko i a hasi masha 
fanfaria ku nan a logra fia sén. 

Pió ainda ku un kompania ku tabata bal bion di florin 


awor bal un mion. 

Interesante lo ta kuantu pérdida UTS tabatin den e 
aventuranan an e diferente paisnan den Karibe. 

Un kompania ku tabata gana sén na Korsou i tabata 
pérdé tur den eksterior ta ku mester manda hende kas. 

I no a papia mes di servisio di UTS. 

Nan tin un sistema di tene kliente na liña i hendenan 
ta fada te ku kliente ta hiba box bék i ta bai otro kom- 
pania. 

Ken ta responsabel pe maneho na UTS? 

I si e minister den e kaso aki Zita Eeito, e pregunta ta 
ku si e ta di akuerdo ku e maneho. Aki un siman parla- 
mento lo haña kontesta. 

“Senor ta mi wardador, mi’n tin faita di nada 
Den ounuou di yerba berde e ta ponemi sosega, 

E ta hibami na awa trankii, 

Pa mi boibe hana forsa”, 

Saimo: 23 

Cu profundo tristesa na nos ourazon pero oonforme ou 
boiuntad di Dios nos ta anunoia ou a bay sosega den 
brasa di Senor na edad di 86 ana 


Sra. Gertrudis 
Geerman 

Mihor oonooi oomo Truus’ of Tuda’ 
M 5-11-1932 + 18-11-2018 


Na nomberdi su 
Yiu: Nivia y Masoud Dooiabi - Geerman 
Niefo : Arwin 
Nieta: Yaida 

Rumannan: Maria y +Goy Garoiina-Hernandis 

Maiky Hernandis y famia 
Diohi y Luisa Hernandis 
Bibi Hernandis 
Siro Hernandis 
Sylvia Inooenoia-Hernandis 
Juan (Gandel) Hernandis 
Roberto (Nol) y Susana Hernandis 
Reina Hernandis 

Lienohi y Osoar Rosel-Hernandis 
Sobrinay sobrinonan: 

Evelyn, Jaoky, Debbie, Jolanda, Lisette, Julissa, 

Eranklin, Pappino, Eranoo, Sulaika, Melissa, Robert, 
Ramsey, Remy, Randy, Roberto, Keoma, Kristy, Etienne 
y Stephanie 

Gonsuegronan: Ali Asghar y Soraya Doolabi 

Amigo y amiganan di oas: 

Joe Larmonie, Nanaohi Geerman y famia, Rioa y 
Evaristo Ras y famia, Bertha y Gandy Kelly y famia, 
Isenia Geerman y famia, Mohsen y Madeline Doulabi y 
famia 

Ihanan: 

Judith Geerman, Tina Werleman-Geerman, Rolando 
Geerman, Evelyn Dubero-Garolina, Omayra Deluvia- 
Geerman 

Personal y oompañeronan di San Pedro di Verona 
Dita Hoek y Ghantal 

Y demasfamia: Geerman, Doolabi, Hernandis, 

Garolina, Inooenoia, Rosel, Dubero, Thijs, Laolé, 
Hernandez, Riley, Erasmus, Ras, Kelly, Loefstop, 
Werleman, Eowler, Briesen, Leon, Webb, Paesoh, 
Dania, Larmonie, Doulabi y Ridderstap, 

Ta invita pa e aoto di entiero ou lo tuma luga diahuebs 
22 di november 2018 di 2or pa 4or di atardi na misa 
Inmaoulada Gonoepoion despues saliendo pa santana 
oatolioo Sta Maria na Sta Gruz, 

Oportunidad pa oondoleer diaranson 21 di november 
2018 di 7or pa 9or anoohi na Aurora Euneral Home, 

Nos disoulpa si den nos tristesa nos por a lubida 
oualkier persona. 



ora 


“Señor ta mi wardador, mi'n tin faita di nada 
Den cunuou di yerba berde e ta ponemi sosega, 
E ta hibami na awa trankii, 

Pa mi boibe haña forsa”, 

Saimo: 23 


Cu hopi tristesa pero oonforme cu boiuntad di Dios nos 
ta anuncia cu a bai iaga nos den brasa di Señor: 



Susanita B. Flanegin 

Mihor conoci como “iucia" 
*06-09-1945-119-11-2018 

Acto di entiero io wordo anuncia despues 


Aitfora 






*?u*teneti *7fo«tte & 

Gradicimento y Invitacion 

Pa medio di esaki famia kier a gradici demas famia, 
conocirnan, bisiñanan y tur esnan cu na un manera of 
otro a duna sosten, oonsueio y forsa durante fayeoi- 
mento y entiero di nos defunto stima: 



Juanita Boekhoudt 

Boso muestra di atenoion ta di hopi aprecio y un gran 
sosten pa nos, Un danki na un y tur cu a manda 
carchi, fior, hasi yamada nan teiefonico y via medio nan 
sociai, 

Boso muestra di atencion tabata un gran Consueio pa 
nos, 

Un danki tambe na PastorToti, Etienne Yazagaray, 
Aurora Funerai Home - Sra. Zuiaika Hodge, Dr, 
Gonzaiez, Verpieegster nan di Wit Geie Kruis. 

invitacion pa un Sacrificio di misa cuai io tuma iugar 
diabierna 23 di november 2018 pa 7:00 di anochi na 
misa Santa Eiiomena na Paradera. 

Despues di misa io tin un Rosario na cas Seroe Pretoe 
3, Paradera, 


-- 


S^'-^ 

^uttenai *i¥o*uc & énetHatontf 

Gradicimento 



Maria Concepcion 
Martinez-Fontalvo 

Pa medio di esaki nos kier gradici tur famia, 
amigo(a)nan, conocirnan, rumannan den Cristo, Pastor 
Carlos Perdomo, Jairo Pirineque pa e bunita despedida 
na nos mama, 

Danki na “Cas di Machi” y tur su personal pa e cuido, 
Danki na Dr, Diantha de Cuba pa e atencion, 

Eamia Moreno-Fontalvo 




Aiilora 




^uuenui *^o*$te & 6ne*tueConu 

GRADICIMENTO YINVITACION 

Na nomber di su yiunan, rumannan y demas famia nos 
kier a gradici tur Sobrino/Sobrina nan , conocirnan cu 
di un of otro manera a mustra nan atenshon y a duna 
nos sosten durante fayecimento y despedida di nos 
defunto stima : 



FEDERICO ARENDS( DIDI) 

Tambe un Danki Special na Dr, E de Cuba, Dr, Texier, 
Wit Gele Kruis, Legion di Maria, Milly, Staff y Personal di 
Aurora Funeral Home pa nan bon Servicio, 

Alavez nos kier a invita Famianan, Sobrino/Sobrina nan 
y conocirnan pa 3 Santo Sacrificio di Misa cual lo tuma 
lugar: Diaranzon 21 di November 2018, 23 di Novem- 
ber 2018 y 27 di November 2018 na Misa Inmaculada 
Concepcion na Santa Cruz pa 7 or di anochi, Despues 
di ultimo misa lo tin un Rosario na cas Sta Cruz 296-A, 
BOSO PRESENCIA LO TA ALTAMENTE APRECIA, 


Website: 

www.awemainta.com 
wm Facebook: 

www.facebook.com/awemainta 
^ E mall: 

noticia@awemainta.com 
V 583-1400 583-1444 

Nagico ta recorda 
ariba ultimo 
dia pa entrega 
carnaval artwork 


MANERA ta conoci, Nagico ta recorda ariba su competencia di arte cu 
yama ‘Nagico’s Carnaval Art Contest. E competencia lo saca un ganador 
cu lo gana 2 Pasashi, Estadia pa 5 dia y un tour na Miami. E competencia 
tin objetivo pa celebra nos talentonan local entre 13 cu 18 aña di edad por 
media di traha un diseño creativo pa Nagico. Esaki lo wordo usa riba e trail- 
ernan di e bandanan cu Nagico lo patronisa pa Carnaval 65. Mas impor- 




AiiSora 




Çcett&uU & 0iemeito>uf 


"Señor ta mi wardador, mi’n tin falta di nada 
Den ounuou di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anunoia fayeoimento di: 



Carlos Correa 

"20-09-1928 - t15-11-2018 

Na nomber di su: 

Yiunan: Osbaldo Correa y famia 

Nuris Y Robby Gomez-Correa y famia 
Bertha y Otto Osorio Gomez y famia 


tante ta cu e artista hoben aki lo ricibi un reconocimento grandi caminda 
cu pueblo di Aruba lo bai admira su arte durante henter e temporada di 
Carnaval. 

Pa por participa ainda por manda e diseño sea personalmente na oficina di 
Nagico na Savaneta/ Dakota of via por haci esaki via email na marketing. 
aruba@nagico.com. E diseño por ta traha den computer of por ta pinta na 
man usando diferente disciplina di arte. Esaki ta keda libremente na cada 
artista hoben. E color tambe ta keda libremente na inspiracion di cada ar- 
tista. Tambe ta importante pa menciona cu e artista hoben tin cu yena un 
formulario di registracion pa por entrega hunto cu e artwork. 

Por pasa busca e formulario di registracion na un di nos oficina nan of por 
download esaki via e facebook di Nagico https://www.facebook.com/nagi- 
coarubanv/. 

Ultimo dia pa entrega e diseño ta 30 di November 2018. E resultado di e 
competencia lo sali den publicacion dia 10 di December 2018. Esaki lo ta 
despues cu un team di hueznan lo delibera riba cual diseño ta esun mas 
creativo pa Nagico Insurance profila su mes durante e temporada di Car- 
naval. 


Manera yiuna: Ruben Marin y famia 
Luehite Marin y famia 
Geerge Marin y famia 
Elie Marin y famia 
Nidia Marin y famia 
Javiery Paulina Marin 

Niete(a)nan : Omar Gemez, Menique Gerrea, 

Jeanine Gerrea, Xiemy y Xean Albertsz 

Bisanietenan: Kyara y Keylee 

Ruman di eriansa: Reinalde, Silvia, Stella, Nilea, Dernis, 

Ghispita, Judith y Eranky y Erendriek y Raehel 


Sin lubida, como premio e artista hoben lo gana Dos (2x) Pasashi Ida 

y Buelta pa Miami, Accomodacion 
pa 5 dia y un tour di arte den e dis- 
tricto di arte Wynwood. 

Nagico ta contento di mira nos ar- 
tistanan hoben y nan talento unico. 


Aiijora 

^ 

*PuHenal 


Manera ruman: Mareiana Garaballe y yiunan 

Iha: Lee-an Albertsz 

Jese Antenie y La Nena Ariza-Gemez y yiunan 

Gensentida : Garmen Pereze 


Drenta su pertanan eu gradieimente, 
drenta su tempel eu eantiea di alabansa, 
glorifie’e, bendieiona su Nomber. 
Salmo 100:4 

Gu dolor na nos eurazon 
nos ta anuneia fayeeimento di: 


Primo y primanan, sobrino y sobrinanan, bisiñanan, 
eonoeirnan 

Demas famia: Gorrea, Gomez, Ariza, St Jago, Albertsz, 
Garaballo, Tromp, Leonard, Eingal y Perozo 

Ta invita pa aeto di despedida eual lo tuma lugar na 
Aurora Euneral Home diaranson 21 di november 2018 
di 2’or pa 4’or di atardi. Gremaeion lo tuma lugar den 
seno familiar. 



Maria Dirksz 

Mihor eonoei eomo Tanehi la” 


Diseulpa nos si den nos tristesa nos por a lubida 
eaulkier famia of eonoeir 


"02-05-1953-115-11-2018 
Aeto di entiero lo wordo anuneia despues 

E unico corant GRATIS 

Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” y liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta connpletannente 

DIGITAL 



















